text:
Zabbuli 145
Endagaano Enkadde nʼEndagaano Empya
Oluyimba lwa Dawudi olw’okutendereza.
145 (A)Nnaakugulumizanga ggwe Katonda wange, era Kabaka wange;
era nnaatenderezanga erinnya lyo buli lunaku emirembe n’emirembe.
2 (B)Nnaakutenderezanga buli lunaku;
era nnaasuutanga erinnya lyo emirembe n’emirembe.
3 (C)Mukama mukulu, wa kitiibwa, era asaanira okutenderezebwanga ennyo,
n’obukulu bwe tebwogerekeka.
4 (D)Buli mulembe gunaatenderanga gunnaagwo ebikolwa byo,
era gunaatendanga emirimu gyo egy’amaanyi.
5 (E)Nnaatendanga obukulu n’obulungi bw’ekitiibwa kyo,
era nnaafumiitirizanga ku bikolwa byo ebyewuunyisa.
6 (F)Abantu banaatendanga amaanyi g’ebikolwa byo eby’ekitalo,
nange nnaatendanga obukulu bwo obw’ekitiibwa.
7 (G)Banaayogeranga ku bulungi bwo obw’ekitalo nga bajaguza;
era banaayimbanga olw’obutuukirivu bwo.
8 (H)Mukama wa kisa, ajudde okusaasira,
alwawo okusunguwala era ajudde okwagala okutaggwaawo.
9 (I)Mukama mulungi eri buli muntu,
era okusaasira kwe kubuna byonna bye yatonda.
10 (J)Byonna bye watonda binaakutenderezanga, Ayi Mukama;
n’abatukuvu bo banaakugulumizanga.
11 Banaayogeranga ku kitiibwa ky’obwakabaka bwo,
era banaatendanga amaanyi go.
12 (K)Balyoke bategeeze abantu bonna ebikolwa byo eby’amaanyi,
n’ekitiibwa ky’obukulu obw’obwakabaka bwo.
13 (L)Obwakabaka bwo, bwakabaka bwa lubeerera,
n’obufuzi bwo bwa mirembe na mirembe.
Mukama by’ayogera byonna bya bwesigwa,
n’ebikolwa bye bijjudde okusaasira.
14 (M)Mukama awanirira abo bonna abazitoowereddwa,
era ayimusa bonna abagwa.
15 (N)Amaaso g’abantu bonna gatunuulira ggwe, Ayi Mukama,
era bonna gw’obawa ebyokulya mu biseera byabyo.
16 (O)Oyanjuluza engalo zo,
ebiramu byonna n’obigabira bye byetaaga ne bikkuta.
17 Mukama mutuukirivu mu bikolwa bye byonna
era ayagala byonna bye yatonda.
18 (P)Mukama abeera kumpi n’abo bonna abamukoowoola;
abo bonna abamukoowoola mu mazima.
19 (Q)Abo bonna abamussaamu ekitiibwa abawa bye baagala,
era awulira okukaaba kwabwe n’abawonya.
20 (R)Mukama akuuma bonna abamwagala,
naye abakola ebibi alibazikiriza.
21 (S)Akamwa kange kanaatenderezanga Mukama,
era na buli kitonde kinaatenderezanga erinnya lye ettukuvu
emirembe n’emirembe.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


c: text/html

text:
Bya Moses Kizito Buule
GAVUMENTI etaddewo ensimbi z’aUganda obuwumbi 7 nga zino ze zigenda okukozesebwa okutwala amazzi mu bitundu bye byalo ebili mu Disitulikiti okuli Luwero ne Mukono.
Enteekateeka eno yatongozeddwa Minisita omubeezi ow’amazzi Ronald Kibuule ku kyalo Namasumbi mu ggombolola y’e Kyampisi mu disitulikiti y’e Mukono.
Kibuule yagambye nti amazzi gano gagenda kuva e Busiika mu disitulikiti y’e Luweero gye gagenda okusooka okugabanyizibwa mu byalo eby’enjawulo nga 5 gayite mu Kabuga k’e Namasumbi okugenda ku ssomero lya Namasumbi UMEA S.S.S ewagenda okuzimbibwa ttanka egenda okutereka lita emitwalo 3 olwo nga wano gye gajja okuva okusasaanira ebyalo eby’enjawulo mu muluka gw’e Ntonto mu ggombolola y’e Kyampisi mu disitulikiti y’e Mukono.
Kibuule yagambye nti amazzi gano gaakuwemmenta obuwumbi bw’ensimbi za Uganda musanvu nga zaaweereddwayo African Development Bank.
Kibuule ng’ali n’abakulu abalala okuva mu minisitule y’amazzi n’abakulembeze b’eggombolola y’e Kyampisi basoose kutema vvuunike ku ssomero lya Namasumbi UMEA ewagenda okuzimbibwa ttaka ey’okuterekebwamu amazzi olwo galyoke gasaasaanyizibwe mu byalo eby’enjawulo. Bino byabaddewo ku Lwokutaano.
Oluvannyuma baasisinkanye abatuuze abaabadde bakungaanidde mu katawuni k’e Namasumbi ne babalambulirira kalonda akwata ku nteekateeka z’amazzi gano. Kibuule yagambye nti ono y’omu ku kaweefube ali mu nteekateeka nnamutayiika owa gavumenti ya NRM okulaba ng’abantu mu disitulikiti zonna bafuna amazzi amayonjo.
Ate Ying. Pual Kato okuva mu minisitule yagambye nti amazzi gano gagenda kuba gakolebwako mu bwangu okutuuka mu mwezi gwa June omwaka ogujja nga gajja kuba gaatuuka dda ku bantu.
Do you have a story in your community or an opinion to share with us: Email us at editorial@watchdoguganda.com

robotstxt: allowed

filter: keep


text:
Makko 10
Endagaano Enkadde nʼEndagaano Empya
Enteekateeka ya Katonda ku Bufumbo
10 (A)Awo n’agolokoka n’ava eyo n’alaga mu kitundu kya Buyudaaya okusukka emitala wa Yoludaani. Ebibiina ne bimuguberera era naye n’abayigiriza nga bwe yakolanga bulijjo.
2 (B)Abamu ku Bafalisaayo ne bajja ne bamubuuza balyoke bamukwase, nga babuuza nti, “Kikkirizibwa omusajja okugoba mukazi we?”
3 Yesu n’addamu nti, “Musa yagamba atya ku nsonga eyo?” 4 (C)Ne bamuddamu nti, “Musa yawa omusajja olukusa okuwandiikira mukyala we ebbaluwa emugoba.”
5 (D)Yesu n’abagamba nti, “Olw’obukakanyavu bw’emitima gyammwe, kyeyava abawandiikira etteeka lino. 6 (E)Naye okuva ku lubereberye yabatonda omusajja n’omukazi. 7 Omusajja ky’anaavanga aleka kitaawe ne nnyina, n’agenda n’agattibwa ne mukazi we. 8 (F)Olwo nga tebakyali babiri, wabula nga bafuuse omubiri gumu. 9 Noolwekyo Katonda be yagatta awamu, omuntu tabaawukanyanga.”
10 Bwe baali mu nnyumba, abayigirizwa be, ne bongera okumubuuza ku nsonga eyo. 11 (G)Yesu n’abagamba nti, “Omusajja bw’agobanga mukazi we n’awasa omukazi omulala, aba ayenze. 12 (H)N’omukazi bw’ayawukananga ne bba n’afumbirwa omusajja omulala naye aba ayenze.”
Yesu Awa Abaana Omukisa
13 Awo Yesu ne bamuleetera abaana abato abakwateko, naye abayigirizwa be ne bajunga abaabaleeta. 14 (I)Kyokka Yesu bwe yabiraba n’anyiigira nnyo abayigirizwa be, n’abagamba nti, “Abaana mubaleke bajje gye ndi, temubagaana kubanga abali nga bano, be bannannyini bwakabaka bwa Katonda. 15 (J)Ddala ddala mbagamba nti omuntu yenna atakkiriza bwakabaka bwa Katonda ng’omwana omuto, tagenda kubuyingira n’akatono.” 16 (K)Awo n’asitula abaana n’abassaako emikono gye, n’abawa omukisa.
17 (L)Awo Yesu bwe yali ng’atambula, omusajja n’ajja gy’ali ng’adduka, n’amufukaamirira n’amubuuza nti, “Omuyigiriza omulungi, nsaanidde kukola ki okufuna obulamu obutaggwaawo?”
18 Yesu n’amuddamu nti, “Ompitira ki omulungi? Tewali mulungi n’omu wabula Katonda yekka. 19 (M)Amateeka gano ogamanyi. ‘Tottanga, toyendanga, tobbanga, towaayirizanga, kitaawo ne nnyoko obassangamu ekitiibwa.’ ” 20 N’amuddamu nti, “Omuyigiriza, ebyo byonna simenyangako na kimu okuva mu buvubuka bwange.”
21 (N)Yesu n’amutunuulira enkaliriza, n’amwagala. N’amugamba nti, “Waliwo ekintu kimu kyokka ekikubulako, era kye kino: genda otunde ebintu byonna by’olina, ensimbi z’onoggyamu ozigabire abaavu, oliba n’obugagga mu ggulu, olyoke ojje ongoberere.”
22 Bwe yawulira ebigambo ebyo n’anyiikaala, n’agenda ng’anakuwadde, kubanga yali mugagga nnyo.
23 (O)Yesu n’amutunuulira ng’agenda, n’alyoka akyukira abayigirizwa be, n’abagamba nti, “Nga kizibu nnyo abagagga okuyingira mu bwakabaka bwa Katonda!”
24 (P)Kino ne kibeewuunyisa nnyo. Yesu n’ayongera n’abagamba nti, “Abaana abaagalwa, nga kizibu abo abeesiga obugagga okuyingira mu bwakabaka bwa Katonda! 25 (Q)Kyangu eŋŋamira okuyita mu nnyindo y’empiso okusinga omugagga okuyingira mu bwakabaka bwa Katonda.”
26 Ne beewuunya nnyo nga bwe beebuuzaganya nti, “Olwo kale ani ayinza okulokolebwa!”
27 (R)Yesu n’abatunuulira enkaliriza n’abaddamu nti, “Eri abantu tekiyinzika. Naye eri Katonda, buli kintu kyonna kisoboka.”
28 (S)Awo Peetero n’agamba Yesu nti, “Tweresa byonna ne tukugoberera.”
29 Yesu n’amuddamu nti, “Njagala okubakakasiza ddala nti, Tewali muntu n’omu eyali yeeresezza ekintu kyonna, ng’amaka, abooluganda, bannyina, nnyina, kitaawe, abaana be, oba ettaka n’amayumba olw’okunjagala n’okubuulira Enjiri, 30 (T)ataliddizibwawo emirundi kikumi mu mulembe guno amaka, abooluganda, bannyina, nnyina, abaana, ettaka awamu n’okuyigganyizibwa! Ebyo byonna biriba bibye ku nsi kuno, ate ne mu nsi egenda okujja afunemu obulamu obutaliggwaawo. 31 (U)Naye bangi aboolubereberye baliba abooluvannyuma, n’ab’oluvannyuma baliba aboolubereberye.”
Yesu Ayongera Okwogera ku Kufa kwe
32 (V)Awo bwe baali nga bali mu kkubo, nga bagenda e Yerusaalemi, Yesu ng’akulembeddemu, abayigirizwa be ne bamuvaako emabega nga bamugoberera naye nga bajjudde okutya n’okweraliikirira. Yesu n’abazza wa bbali, n’abannyonnyola byonna ebyali bijja okumutuukako nga batuuse mu Yerusaalemi. 33 (W)N’ababuulira nti, “Bwe tunaatuuka eyo, Omwana w’Omuntu aliweebwayo, atwalibwe mu maaso ga bakabona abakulu n’abannyonnyozi b’amateeka. Bajja kumusalira omusango ogw’okufa era balimuwaayo eri Abamawanga bamusalire ekibonerezo eky’okufa. 34 (X)Bajja kumuduulira bamuwandire n’amalusu bamukube embooko era bamutte, naye nga wayiseewo ennaku ssatu alizuukira.”
Okusaba kwa Yakobo ne Yokaana
35 Awo Yakobo ne Yokaana, batabani ba Zebbedaayo ne bajja eri Yesu ne boogera naye mpola mu kyama nti. “Omuyigiriza, waliwo ekintu kye tukusaba otukolere.”
36 N’ababuuza nti, “Kiki ekyo?”
37 (Y)Ne bamuddamu nti, “Tusaba mu bwakabaka bwo tutuule ku ntebe eziriraanye eyiyo, omu atuule ku mukono gwo ogwa ddyo n’omulala ku gwa kkono?”
38 (Z)Naye Yesu n’abaddamu nti, “Kye musaba temukitegeera! Musobola okunywa ku kikompe eky’okubonaabona kye ŋŋenda okunywako? Oba okubatizibwa mu kubonaabona nga bwe ŋŋenda okubatizibwa?”
39 (AA)Ne bamuddamu nti, “Tusobola.” Yesu n’abagamba nti, “Okunywa ku kikompe kyange mugenda kukinywako era mulibatizibwa ne mu kubatizibwa kwange. 40 Naye sirina buyinza kubatuuza ku ntebe eziriraanye eyange. Enteekateeka eyo yamala dda okukolebwa.”
41 Abayigirizwa bali ekkumi bwe baategeera Yakobo ne Yokaana kye baasaba, ne babanyiigira nnyo. 42 Yesu n’abayita n’abagamba nti, “Mumanyi ng’abakulembeze b’abamawanga, n’abakulu baabwe bakuluusanya abantu, 43 (AB)naye mu mmwe si bwe kiri bwe kityo. Yenna ayagala okuba omukulembeze mu mmwe, asaanira abeerenga muweereza wa banne. 44 Ne buli ayagala okuba omwami mu mmwe, asaana abeere muddu wa banne bonna. 45 (AC)N’Omwana w’Omuntu, teyajja ku nsi kuweerezebwa, wabula okuweereza abalala, era n’okuwaayo obulamu bwe ng’omutango okununula abangi.”
Yesu Azibula Battimaayo Amaaso
46 Awo Yesu n’abayigirizwa be ne batuuka mu Yeriko. Oluvannyuma bwe baali bava mu kibuga ekibiina kinene ne kibagoberera. Waaliwo omusajja omuzibe w’amaaso, erinnya lye Battimaayo (mutabani wa Timaayo) eyasabirizanga, eyali atudde ku mabbali g’oluguudo. 47 (AD)Awo Battimaayo bwe yategeera nga Yesu Omunnazaaleesi ajja okuyita we yali, n’atandika okuleekaana nti, “Yesu, Omwana wa Dawudi, onsaasire!”
48 Abamu ku bantu abaali mu kibiina ne bamuboggolera nti, “Sirika! Totuleekaanira!” Naye ye ne yeeyongera bweyongezi okukoowoola ng’addiŋŋana nti, “Ayi Omwana wa Dawudi, onsaasire!”
49 Yesu n’ayimirira n’ayogera nti, “Mumuyite.” Ne bayita omuzibe w’amaaso nti, “Guma omwoyo, situka akuyita!” 50 Battimaayo n’asuula eri ekikooti kye, n’asituka mangu n’ajja eri Yesu.
51 (AE)Yesu n’amubuuza nti, “Oyagala nkukolere ki?” Omuzibe w’amaaso n’addamu nti, “Ayi Omuyigiriza, njagala nsobole okulaba!”
52 (AF)Awo Yesu n’amugamba nti, “Ggenda, okukkiriza kwo kukuwonyezza.” Amangwago omusajja n’azibuka amaaso, n’agoberera Yesu.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Abafiripi 4
Endagaano Enkadde nʼEndagaano Empya
Okuyigiriza
4 (A)Kale, baganda bange abaagalwa, era be nnumirirwa omwoyo, mmwe ssanyu lyange era mmwe ngule yange; noolwekyo abaagalwa, muyimirire mu Mukama waffe.
2 (B)Ewudiya ne Sintuke mbeegayirira mukkiriziganye mu Mukama waffe. 3 Era ggwe mukozi munnange, nkusaba oyambenga abakazi abo, kubanga baakolera wamu nange omulimu gw’okubunyisa Enjiri. Abo awamu ne Kerementi, era ne bakozi bannange abalala, amannya gaabwe gawandiikiddwa mu kitabo ky’obulamu.
4 (C)Musanyukirenga mu Mukama waffe bulijjo. Nziramu okubagamba nti musanyukenga. 5 (D)Era mubeere n’okuzibiikiriza eri abantu bonna. Mukama waffe, ali kumpi. 6 (E)Temweraliikiriranga kintu na kimu, wabula mu buli kintu mu kusabanga ne mu kwegayiriranga awamu n’okwebazanga, mutegeezenga Katonda bye mwetaaga. 7 (F)N’emirembe gya Katonda, egisukkiridde okutegeera kwammwe ginaabakuumanga amagezi gammwe n’emitima gyammwe mu Kristo Yesu.
8 Eky’enkomerero, abooluganda, mulowoozenga ku buli kya mazima, na buli ekisiimibwa na buli kya butuukirivu, na buli kirongoofu, na buli kyagalibwa, na buli kyogerwako obulungi, era bwe wabangawo ekirungi oba bwe wabangawo ettendo, ebyo mubirowoozengako. 9 (G)Ebyo bye mwayiga, n’ebyo bye mwafuna ne muwulira, ebyo mubirowoozengako.
Okwebaza
10 (H)Nasanyuka nnyo mu Mukama waffe, kubanga kaakano oluvannyuma lw’ebbanga muzzeemu okundowoozaako buggya, kubanga mwali munzisaako nnyo omwoyo, naye temwalina mukisa ku kiraga. 11 (I)Soogera kino olwokubanga Ndiko kye nneetaaga, kubanga mu buli mbeera gye mbaamu nayiga okumalibwanga. 12 (J)Mmanyi okubeera nga sirina kantu, era mmanyi okuba nga nnina buli kimu. Mu buli ngeri ne mu bintu byonna nayiga ekyama ekiri mu kukkusibwa ne mu kuba omuyala, mu kuba n’ebingi ne mu bwetaavu. 13 (K)Nnyinza okukola byonna mu oyo ampa amaanyi.
14 (L)Kyokka mukola bulungi okulumirirwa awamu nange mu kubonaabona kwange. 15 (M)Mmwe, Abafiripi, mumanyi nti bwe nava e Makedoniya nga nakatandika okubuulira Enjiri, tewali Kkanisa n’emu eyampaayo akantu olw’ebyo bye yafuna okuggyako mmwe mwekka. 16 (N)Kubanga ddala ddala bwe nnali mu Sessaloniika mwampeereza emirundi ebiri. 17 (O)Soogera kino lwa kubanga njagala okufuna ekirabo, wabula kye njagala kwe kulaba ng’ekibala kyeyongera ku lwammwe. 18 (P)Naye kaakano nfunye bingi okusinga bye neetaaga, kino kisinzidde mu ebyo bye mwampeereza, Epafuladito bye yandeetera. Biri ng’akaloosa akalungi ennyo aka ssaddaaka esanyusa era esiimibwa Katonda. 19 (Q)Kale ne Katonda wange alibawa buli kye mwetaaga ng’obugagga bwe obungi obuli mu Kristo Yesu bwe buli.
20 (R)Katonda Kitaffe aweebwenga ekitiibwa emirembe n’emirembe. Amiina.
21 (S)Munnamusize buli mutukuvu mu Kristo Yesu; era n’abooluganda abali wano nange babalamusizza.
22 (T)Era n’abatukuvu bonna babatumidde, naye okusingira ddala abo abali mu lubiri lwa Kayisaali.
23 Ekisa kya Mukama waffe Yesu Kristo kibeerenga nammwe.
Amiina.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
MINISITA Omubeezi owa Tekinologiya Idah Nantaba era nga ye Mubaka omukyala akikirira Disitulikiti ye Kayunga mu Palimenti avuddeyo nategeeza nti ssi gwe mulundi ogusooka abatemu okwagala okutwala obulamu bwe, nagamba nti ye akikakasa nti omuvubuka Ronald Sebulime yali ayagala kumutta.
Mu mboozi eya kafubo ne Watchdog Uganda Nantaba yategezezza nti awulidde amaloboozi mangi nga abantu boogera nga n’abamu tebalina kituufu kye baamanya ku by’aliwo ku lunaku lwa ssande.
“Nze neesiga Katonda wange yekka kubanga yantaasa ku batemu bonna abazze baagala okutwala obulamu bwange. Mu kusooka abatemu nga beerimbise mu Poliisi baali bankubye amasasi nga 26/10/2015 ku kitebe kya Poliisi mu Town Council ye Kayunga, era Poliisi yenyini yanfuuyira
omukka ogubalagala oluvanyuma ogw’azuulibwa nti tegwali guno ogukozesebwa bulijjo mu kukkakanya obujagalaro, kubanga gw’ankosa nnyo era ne mmala akaseera nga nzijanjabwa mu malwaliro ag’enjawulo.
Omwaka oguwedde nasalawo ne njabulira amaka gange n’okutuusa kati sigaddangamu, kubanga waaliwo abantu abeeranga ku pikipiki nga banondoola buli kadde era olumu neekengera n’embaako we nakyama mu bitundu bye Mengo nga neefudde agenze okugula emmere ye mbwa zange, era eno nalwayo kko nga nninda ekiddirira.
Oluvanyuma nakitegeera nti bano baagenda ku geeti yange nga balina ne mmundu ne bagumba awo, baamalawo akaseera nga balaba situuka ne basalawo okukonkona era muwala wange Stella Najjemba yajja naggulawo nga alowooza nze nkomyewo.
Bano bamubuuza oba nga nali nyingidde wabula nababuzabuza nti tamanyi oba mwendi, naddayo munju munda nankubira essimu nantegeeza nti Maama tokomawo waliwo abasajja 2 ku geeti bali mu ngoye z’aPoliisi ne pikipiki etaliiko nnamba omu akutte emmundu omulala talina.
Baalindirira wabweru okumala akaseera era saakomawo waka okusinziira ku magezi muwala wange ge yali ampadde, n’okutuusa kati nasenguka siddangayo n’okutuusa kati.
Guno ogw’okussande nkitwala nti mulundi gw’akuna nga baneegezaamu, kubanga omuntu agenda okukyalira abaana ku ssomero e Kabimbiri ayitawo atya nagenda mpaka ku Sezzibwa? Ye abange bwaba kale yali abuze bwe bamulagirira lwaki bwe yakomawo emabega teyakyama ku ssomero?, wabula yasalawo kungoberera ne tuyita e Namaliiri, Ndese, Nakifuma zonna Tawuni ezo nga angoberera kyagamba nti yali yali akyabuliddwa essomero mwe yatwala abaana be okusoma?
“Olulala abatemu era bampa obutwa n’entwalibwa e Nairobi abasawo ne bagezaako okunzijanjaba era ne bampereza e Washington mu America gye nawonera, kale olw’okuba abantu ebintu ebintuukako ebisinga tebabimanyi mbisilikira ky’ova olaba nga teri ampolereza” Nantaba bwe
yayongeddeko.
Yategezezza nti akyayagala Poliisi emunyonyole ani eyalagira abaselikale okutta Sebulime nti kubanga yali ayagala bamuleetere nga mulamu amunyonyole lwaki yali amulondoola, oba ani amutuma.
Ku nkomerero ya Sabiiti ewedde Minisita Nantaba yategeeza Poliisi ye Naggalama nga bwe waaliwo omuntu amulondoola ku Pikipiki okuva ku mugga gwa Sezzibwa okutuuka e Naggalama, era poliisi n’emutebuka n’emugoba okutuusa bwe yamukwata, n’emussa ku mpingu wabula ne kitegerekeka nti baamutta nga bamaze okumusiba ekyaviirako omwogezi wa Poliisi mu Ggwanga Fred Enanga oketonda ku lwa basajja baabwe olw’ekikolwa ekyakolebwa abaselikale b’ekitongole kya Poliisi.
Do you have a story in your community or an opinion to share with us: Email us at editorial@watchdoguganda.com


text:
1የክርስቶስ ኢየሱስ እስረኛ ከሆነው ከጳውሎስና ከወንድማችን ከጢሞቴዎስ፤
ለውድ ወዳጃችንና አብሮን ለሚሠራው ለፊልሞና፣ 2ለእኅታችን ለአፍብያ፣ አብሮን ወታደር ለሆነው ለአርክጳ በቤትህም ላለችው ቤተ ክርስቲያን፤
3ከእግዚአብሔር ከአባታችን፣ ከጌታም ከኢየሱስ ክርስቶስ ጸጋና ሰላም ለእናንተ ይሁን።
4አንተን በጸሎቴ በማስብህ ጊዜ ዘወትር አምላኬን አመሰግናለሁ፤ 5ምክንያቱም በጌታ በኢየሱስ ያለህን እምነትና ለቅዱሳንም ሁሉ ያለህን ፍቅር ሰምቻለሁ። 6በክርስቶስ ስላለን መልካም ነገር ሁሉ በሚገባ ትረዳ ዘንድ፣ እምነትህን ለሌሎች በማካፈል እንድትተጋ እጸልያለሁ። 7ወንድሜ ሆይ፤ የቅዱሳንን ልብ ስላሳረፍህ ከፍቅርህ ታላቅ ደስታና መጽናናት አግኝቻለሁ።
8ስለዚህ ማድረግ የሚገባህን እንድታደርግ አዝህ ዘንድ በክርስቶስ ድፍረት ቢኖረኝም 9በፍቅር እለምንሃለሁ፤ እንግዲህ ሽማግሌና አሁን ደግሞ የክርስቶስ ኢየሱስ እስረኛ የሆንሁት እኔ ጳውሎስ፣ 10በእስር እያለሁ ስለ ወለድሁት ልጄ ስለ አናሲሞስ1፥10 አናሲሞስ ማለት የሚጠቅም ማለት ነው እለምንሃለሁ። 11አስቀድሞ የሚጠቅምህ አልነበረም፤ አሁን ግን ለአንተም ሆነ ለእኔ የሚጠቅም ሰው ሆኖአል።
12የልቤ ሰው የሆነውን እርሱን መልሼ ወደ አንተ ልኬዋለሁ። 13ስለ ወንጌል በታሰርሁበት ጊዜ በአንተ ፈንታ ሆኖ እንዲያገለግለኝ ለራሴ ላስቀረው ፈልጌ ነበር፤
14ነገር ግን አንተ የምታደርገውን መልካም ነገር ሁሉ በውዴታ እንጂ በግዴታ እንዳይሆን ሳላማክርህ ምንም ማድረግ አልፈልግም። 15ምናልባት ለጥቂት ጊዜ ከአንተ የተለየው፣ ተቀብለህ ለዘለቄታው አንተ ዘንድ እንድታቈየው ነው፤ 16ከእንግዲህ ወዲህ ግን እንደ ባሪያ ሳይሆን ከባሪያ በላይ የሆነ ተወዳጅ ወንድም ነው። ለእኔ ተወዳጅ ነው፤ ለአንተ ግን በሥጋም በጌታም ይበልጥ ተወዳጅ ነው።
17እንግዲህ እንደ ባልንጀራ ከቈጠርኸኝ እኔን እንደምትቀበለኝ አድርገህ ተቀበለው። 18አንተን የበደለህ ነገር ቢኖር ወይም የአንተ ብድር ቢኖርበት በእኔ ላይ ቊጠረው። 19እኔ ጳውሎስ ይህን በእጄ ጽፌልሃለሁ፤ ያለበትን እኔው እከፍልሃለሁ። አንተም ራስህ የእኔ ስለ መሆንህ ምንም አልናገርም። 20ወንድሜ ሆይ፤ በጌታ እንድትጠቅመኝ እፈልጋለሁ፤ በክርስቶስ ልቤን አሳርፍልኝ። 21ታዛዥ መሆንህን በመተማመን፣ ከምጠይቀውም በላይ እንደምታደርግ በማወቅ እጽፍልሃለሁ።
22ከዚህም ሌላ፣ ጸሎታችሁ መልስ አግኝቶ ወደ እናንተ ለመምጣት ተስፋ ስለማደርግ ማረፊያ አዘጋጁልኝ።
23ከእኔ ጋር የክርስቶስ ኢየሱስ እስረኛ የሆነው ኤጳፍራ ሰላምታ ያቀርብልሃል፤
24እንዲሁም አብረውኝ የሚሠሩት ማርቆስ፣ አርስጥሮኮስ፣ ዴማስና ሉቃስ ሰላምታ ያቀርቡልሃል።
25የጌታ የኢየሱስ ክርስቶስ ጸጋ ከመንፈሳችሁ ጋር ይሁን።
11 a nny 9, 23; Bef 3:1 b 2Ko 1:1 c Baf 2:25Pawulo, omusibe wa Kristo Yesu, n’owooluganda Timoseewo, tuwandiikira ggwe Firemooni, mukozi munnaffe omwagalwa, 22 a Bak 4:17 b Baf 2:25 c Bar 16:5ne Apofiya mwannyinaffe, ne Alukipo mulwanyi munnaffe, n’Ekkanisa yonna ekuŋŋaanira mu nnyumba yo.
3Ekisa n’emirembe ebiva eri Katonda Kitaffe ne Mukama waffe Yesu Kristo bibeerenga nammwe.
Okusaba n’okwebaza
44 Bar 1:8Bulijjo bwe mba nga nkusabira neebaza Katonda, 55 Bef 1:15; Bak 1:4kubanga buli kiseera mpulira nga bw’olina okwagala n’okukkiriza eri Mukama waffe Yesu n’eri abatukuvu bonna. 6Nsaba nti nga bw’ogenda otegeeza abantu okukkiriza kwo, nabo kubanyweze mu bulamu bwabwe, nga bategeerera ddala ebirungi byonna ebiri mu ffe ku bwa Kristo. 77 a 2Ko 7:4, 13 b nny 20Nsanyuka nnyo era ne nziramu amaanyi olw’okwagala kwo, kubanga emitima gy’abatukuvu giziddwa buggya ku lulwo owooluganda.
Pawulo yeegayiririra Onesimo
8Noolwekyo newaakubadde era, nga nnina obuvumu mu Kristo, nga nandisobodde okukulagira okukola ekyo ky’osaanira okukola, 99 nny 1, 23naye okwagala kwange gy’oli kumpaliriza okukusaba obusabi, nze, Pawulo, kaakano akaddiye, era ali mu kkomera olwa Kristo Yesu; 1010 a 1Ko 4:15 b Bak 4:9nkwegayirira ku bikwata ku mwana wange Onesimo gwe nayamba okukkiriza Mukama waffe nga ndi mu njegere, mu busibe, 11Onesimo oyo, gye buvuddeko ataali wa mugaso gy’oli, naye kaakano nga wa mugaso nnyo gye tuli ffembi, 12gwe naaweereza gy’oli nga n’omutima gwange gujjirako, 13oyo gwe nandyagadde okwesigaliza, ampeereze nga ndi mu busibe olw’enjiri, mu kifo kyo mwe wandibadde onnyambira, 1414 2Ko 9:7; 1Pe 5:2naye ne saagala kukikola nga tonzikirizza. Saagala okole eky’ekisa olwokubanga oteekwa, wabula kikole lwa kweyagalira. 15Kiyinzika okuba nga Onesimo yakwawukanako okumala akaseera, oluvannyuma alyoke abeere naawe ebbanga lyonna, 1616 Mat 23:8; 1Ti 6:2nga takyali muddu buddu, naye ng’asingako awo, ng’afuuse owooluganda omwagalwa ennyo, na ddala gye ndi. Kaakano ajja kubeera wa mugaso nnyo gy’oli mu mubiri ne mu Mukama waffe.
1717 2Ko 8:23Obanga ddala ndi munno, mwanirize mu ngeri y’emu nga bwe wandinnyanirizza singa nze mbadde nzize. 18Obanga waliwo ekintu ekibi kye yakukola, oba ekintu ky’omubanja, kimbalirweko. 19Kino nkiwandiika mu mukono gwange nze, Pawulo, nti ndikusasula. Sijja kukugamba nti olina ebbanja lyange. 2020 nny 7Munnange owooluganda, nkolera ekikolwa kino ekiraga okwagala, omutima gwange guddemu amaanyi mu Kristo. 2121 2Ko 2:3Nkuwandiikidde ebbaluwa eno nga neesigira ddala nga kye nkusaba ojja kukikola n’okusingawo! 2222 a Baf 1:25; 2:24 b 2Ko 1:11Nninayo n’ekirala kye nkusaba; nkusaba ontegekere we ndisula, kubanga nnina essuubi, nga Katonda okusaba kwammwe ajja kukuddamu anzikirize nkomewo gye muli.
Okusiibula
2323 Bak 1:7Epafula, musibe munnange olw’okubuulira Enjiri ya Kristo Yesu, abalamusizza.
2424 a Bik 12:12 b Bik 19:29 c Bak 4:14Ne bakozi bannange bano: Makko, ne Alisutaluuko, ne Dema, ne Lukka nabo babalamusizza.
2525 2Ti 4:22Ekisa kya Mukama waffe Yesu Kristo kibeerenga n’omwoyo gwammwe.


text:
Amawulire
abákakiiko bafulumiza ennambika mu kudamu okulonda basentebe
Ivan Ssenabulya
October 6th, 2021
Bya Benjamin Jumbe,
Akakiiko ke byokulonda kafulumiza ebinagobererwa mu kudamu okulonda ba sentebe be bitundu nabantu abekinzo.
Mu kiwandiiko kyafulumiza akawungeezi ka leero ssentebe wa kakiiko ke byokulonda Simon Byabakama agambye nti entekateeka yakusooka nakwetegereza nkalala za balonzi nga 22-26th October ate okusunsula abesimbyewo kutandika nga 29th- 30th November 2021.
Kampeyini zakukubwa okuva nga 2nd -14th December ate okulonda kubeewo nga 15th and 16th December 2021
Munnaku ezo mwebagenda nokujjuliza ekifo kya sentebe wa disitulikiti ye Kayunga.
Byabakama asabye b’ekikwatako mu bifo okulonda gyekugenda okuba okukwenyigiramu.


text:
11:1 a Yer 1:2 b Bik 2:16Buno bwe bubaka bwa Mukama obwajjira Yoweeri mutabani wa Pesweri.
21:2 a Kos 5:1 b Kos 4:1 c Yo 2:2Muwulirize mmwe abakadde ba Isirayiri,
buli ali mu nsi naye awulirize.
Kino kyali kibaddewo mu biseera byammwe,
oba mu biseera bya bakitammwe?
31:3 Kuv 10:2; Zab 78:4Mukibuulire abaana bammwe,
nabo balikibuulira abaana baabwe,
nabo balikibuulira ab’emirembe egiriddawo.
41:4 Ma 28:39; Nak 3:15Ebibinja by’enzige ebisooka bye zitalidde,
enzige eziddirira zibirumbye,
ate ezo bye zireseewo,
enzige ento bye ziridde,
ate zino bye zireseewo,
enzige endala ne zibizikiririza ddala byonna!
51:5 Yo 3:3Muzuukuke, mmwe abatamiivu, mwekaabire amaziga;
mukube ebiwoobe mmwe mwenna abanywi b’omwenge,
mukube ebiwoobe kubanga akamwa kammwe
katuuse okwerabira omwenge omusu.
61:6 a Yo 2:2, 11, 25 b Kub 9:8Eggwanga lirumbye ensi yange,
ery’amaanyi ennyo era ery’abantu abatabalika.
Amannyo gaalyo gali ng’ag’empologoma,
n’amasongezo gaalyo ng’ag’empologoma enkazi.
71:7 a Is 5:6 b Am 4:9Eggwanga eryo lizikirizza emizabbibu gyange,
ne limalawo emitiini gyange.
Lisusumbudde ebikuta byagyo,
byonna biri ku ttaka,
amatabi gaagyo gasigadde gatukuuliridde.
81:8 nny 13; Is 22:12; Am 8:10Mukungubage nga nnamwandu omuto afiiriddwa bba,
ng’ayambadde ebibukutu olw’ennaku.
91:9 Kos 9:4; Yo 2:14, 17Ebiweebwayo eby’emmere ey’empeke n’ebiweebwayo eby’okunywa
tewakyali kirabikako mu nnyumba ya Mukama.
Bakabona abaweerereza mu maaso ga Katonda
bakungubaga.
101:10 a Is 24:4 b Kos 9:2Ennimiro ziweddemu ebirime;
ettaka likaze,
Emmere ey’empeke eweddewo,
omwenge omusu n’amafuta g’emizeeyituuni ne bibulira ddala.
111:11 a Yer 14:3-4; Am 5:16 b Is 17:11Mmwe abalimi mukwatibwe entiisa,
mmwe abalima emizabbibu mukaabe.
Mukaabire eŋŋaano ne sayiri,
kubanga ebyandikunguddwa byonna biweddewo.
121:12 Kag 2:19Omuzabbibu gukaze
n’omutiini guyongobedde.
Omukomamawanga, n’olukindu ne apo
n’emiti gyonna egy’omu nnimiro giwotose.
Abantu tebakyalina ssanyu.
Abantu bayitibwa Okwenenya
131:13 a Yer 4:8 b Yo 2:17 c nny 9Mmwe bakabona, mwesibe mwambale ebibukutu mukungubage.
Mmwe abaweereza ba Katonda wange ab’oku kyoto,
mweyale wansi awali ekyoto,
musule awo ekiro kyonna nga mukuba ebiwoobe,
kubanga mu nnyumba ya Katonda wammwe temukyali kiweebwayo kyonna,
eky’emmere ey’empeke oba eky’envinnyo.
141:14 a 2By 20:3 b Yon 3:8Mulangirire okusiiba okutukuvu
n’okukuŋŋaana mu maaso ga Katonda.
Muyite abakulu abakulembeze
n’abantu bonna ababeera mu nsi,
bajje mu nnyumba ya Mukama Katonda waabwe
bamukaabirire.
151:15 a Yer 30:7 b Is 13:6, 9; Yo 2:1, 11, 31Zitusanze olw’olunaku luli!
Kubanga olunaku lwa Mukama olw’entiisa lusembedde.
Lulijja, ng’okuzikiriza
okuva eri Ayinzabyonna.
161:16 a Is 3:7 b Ma 12:7Emmere tetuweddeeko
nga tulaba?
Essanyu n’okujaguza
mu nnyumba ya Katonda waffe tebikomye?
171:17 Is 17:10-11Ensigo ziwotokedde
mu ttaka,
amawanika makalu
n’ebyagi by’emmere bikaze,
kubanga emmere ey’empeke eweddewo.
18Ensolo nga zisinda!
Amagana gabuliddwa amagezi;
kubanga tewali muddo,
n’endiga nazo zidooba.
191:19 a Zab 50:15 b Am 7:4 c Yer 9:10Ayi Mukama, Ggwe gwe nkaabirira,
kubanga omuddo gwonna gumaliddwawo empiira,
n’emiti gyonna egy’omu nnimiro
nagyo giyidde.
201:20 a Zab 104:21 b 1Bk 17:7Ensolo ez’omu nsiko nazo zikukaabira okuziyamba,
emigga gikalidde,
ne gye ziriira, omuddo gwonna guyidde.


text:
Amawulire
Museveni awadde bannaYuganda e Dubai obukadde 533
Ivan Ssenabulya
October 5th, 2021
Bya Ritah Kemigisa
Omukulembeze wegwanga Yoweri K. Museveni akubye bannaYuganda abawangalira mu United Arab Emirates (UAE), enkata ya bukadde 533.
Ensimbi zino yazibawadde ngobuyambi, bweyabadde asisinkanye abakulembeze baabwe mu kibiina kya Association of Ugandans living in the United Arab Emirates (AUU).
Agambye nti zigenda kutekebwa mu SACCO yaabwe, mungeri yokubalaowozaako balame kulowooza nti tebafiriddwako oba nti gavumenti yabasulawo ttayo.
Agambye nti batekeddwa okwewaola ssente zino ku magoba aga wansi, wabula abalabudde nti bazikozese mu mirimu eginazaala ssente endala.
Kulwa gavumenti, Museveni yeyamye nti bagenda kuzimba ekifo abaana abaobuwala abatulugunyizddwa okuva e Buwarabu webanabakuira nokubabudabuda.
Agambye nti mu kifo kino era bagenda kwongera okunyweza amateeka ku ntambula yabantu abafuluma egwanga, okulwanyisa ekikukusa bantu.


text:
1. Nnamugereka atuwa ebirungi A! Lugaba Nnamugereka
Nnamugereka tumwebaze ffe – ,, ,,
Ka tumutwalire ku bino ebyaffe ,, ,,
Ku by’atugabira tumuddize ffe ,, ,,
Mujje tubitwale Tubitwale gy’ali Omukama abisiime Ebivudde mu ffe x2
2. Nnamugereka agaba ebirungi A! Lugaba Nnamugereka
Nnamugereka tumuddize ffe ,,,
Ffe abamutonera tumwewe naffe ,, ,,
Alyoke asiime bye tutona ebyo ,, ,,
Nnamugereka omulungi bw’atyo ,, ,, Buli k’olina mutonere ggwe ,,,
Nnamugereka omulungi bw’atyo ,, ,,
N’obulamu bwo bumuddize oyo ,, ,,
Mujje tubitwale Tubitwale gy’ali Omukama abisiime Ebivudde mu ffe x2
3. Twanguweko tugende gy’ali ,, Nga tuli kimu ffenna atusiime ,, ,,
Oyo gw’omanyi ng’era omukyaye ,, ,,
Ky’akusaba musonyiwe oyo ,, Alyoke asiime ekirabo ky’owa ,, ,,
Ekimusanyusa era ekiwooma ,, ,,
Mujje tubitwale ,, Tubitwale gy’ali Omukama abisiime ,,
Ebivudde mu ffe.x2
i. Weebale weebale Ssebo Lugaba weebale -Tweyanzizza
Weebale, weebale atuwa ebingi tumwebaze. -Tweyanzizza, tweyanzizza,
-Tweyanzizza Lugaba,
weebale,tweyanzizza.
ii. Weebale weebale Ssebo Taata weebale
Ffenna twogera kimu Ssebo nti weebale.
iii. Weebale weebale Ssebo Taata weebale
Ffenna tuli mu ssanyu Ssebo okukwebaza.
iv. Weebale weebale Ssebo obulamu bw’otuwa
Anti tuli mu ssanyu Ssebo okukwebaza.
v. By’otugabira bingi weebale
Naffe tusaana tuyimbe Ssebo okukwebaza.
vi. Weebale weebale Ssebo Taata weebale
Ffenna twogera kimu Ssebo nti weebale.
DOWNLOAD LINK:
NNAMUGEREKA ATTUWA EBIRUNGI


text:
Omwiruki rurangaanwa owa Kenya, Agnes Tirop, owajwekyeire Kenya omumpaka za Tokyo eza 2020 omuri Japan yashangwa afiire omunju ye omuri Iten, amakuru omuri Kenya nikwo garikugira.
Tirop yashagwa n’ebironda omu ibondo ebirikworeka ku acumitsirwe.
Ekibiina ekirikukurira eby’emizaano ekya Atheltics Kenya Federation kyashasha n’ab’eka ya Agnes kurugiirira omukihandiiko eki baashohoza eriizooba.
“Eihangwe ry’eriizooba twamanyisibwa ahakufa kw’omwiruki owasingwire omudaari gwa BRONZE omunsi ogw’okwiruka mita 10,000. Tirop yashangwa omunju ye afiire owaabo omuka bwanyima y’okuteekateekwaho kuba aitsirwe iba. Tukiriho nitucondooza kumanya ebirikukiraho ebikwatiraine n’okufa kwe.
Kenya yaafeerwa omuringa gw’omuhendo kandi hoona obaire naija kurahuka kuza aharurengo rw’ensi yoona ahabw’okuba abaire naakora kurungi omukishaayi,”
Akaza omumpaka z’abakazi eza 5,000 omu Olympics za Tokyo ez’omwaka 2020 ahi yaahendereire omugwa 4 omukwiruka okwasingirwe Sifan Hassan owa Netherlands.
Akasinga omudaari gwa GOLD omumpaka za Africa ezaabeireho omugwa 2013 omuri Kampala.
Omugwa 2019 akaza omumpaka z’ensi yoona ezabeireho omururembo London omuri Bungyereza kandi nabwo nikwo kusinga omudaari gwa BRONZE omukwiruka mita 10,000.
Okwezi okuhwaire, Tirop ateireho ekyafaayo obu ayiruka kilo mita 10 omudakiika 30 omumpaka za Adizero Road to Records ezibeire ziri omuri Bugirimaani omuri Herzogenaurach.
#WestSports


text:
Amawulire
MV Ssese bajitudde kudabirizibwa
Ivan Ssenabulya
September 21st, 2021
Bya Benjamin Jumbe
Ekidyeri kya MV Ssese, ekibadde kisabaza abantu nebyabwe, okuva ku kiznga kye Bugala e Kalangala kiyimirizza emirimu gyakyo.kitegezeddwa nti kigenda kudabirizbwa e Mwanza mu gwanga lya Tanzania okumala wiiki 5.
Akulira emirimu ku Kalangala Infrastructure Services, kampuni eddukanya emirimu gyekidyeri kino nga ye John Opondo agambye nti kyabuwaze okudabiriza ekidyeri kino okwewala okukwama.Opondo wabula agambye nti ekidyeri kya MV Pearl kigenda kujira nga kisabaza abantu okuva e Bugoma okudda e Bukakata.MV Ssese ebadde esabaza abantu 120 nemmotoka eziri mu 20 mu lugendo olumu


text:
Ekigobensonga (Dialectics)
Omuzimbi w'emiramwa Muwanga akozesa emiramwa:
(i)Ekigobensonga=Ekikolwa eky'okugoba ensonga (Dialectics)
(ii) Eggobansonga = Essomo erigoba ensonga ( Dialectic)
(iii) Ekigobansonga= Ekibalangulo ekigoba ensonga (Variation Math)
Ekigobensonga kwe kukontana okutwala entabaganya mu maaso.Mu kukubaganya ebirowoozo okugoba ensonga kitegeeza:
(a) Okunoonya okumanya
(b) Okunoonya amazima
(c)Okunoonya ekituufu
(d)Okunoonya enjawulo eri mu bifaanagavu n’obumu bw’ebyawukanu
(e)Okunoonya obumu bw’ebikontana
(f) Okwekebejja ensonga okuva ku buli ludda oba okuva ku nsonda ez’enjawulo
EEkigobensonga(dialectics) n’olwekyo ssomo erikwata ku nsonga ezo waggulu.
(ii) Omugobansonga(Dialectician)
Toyinza kunnyonnyoka mulamwa gwa “ntabaganyabantu”( society) nga tofunye kutegeera mulamwa gwa ggobansonga (akakwate ak’ensonga akali ku buli kintu n’ekirala mu butonde). Eggobansonga (dialectics) kikwata ku bumu bwa kukontana okuli mu butonde ne mu ntabaganya, ekikuumira buli kintu awamu.
Ekibeezaawo buli kimu kukontana wakati wakyo n’ekirala oba munda mwakyo mwennyini. Emboozi teyinza kuba nnyuvu singa abateesa baba n’endowooza emu nga tewali aleetayo kirowoozo kya njawukana.
Amateeka g’obutonde agafuga obwengula gonna “mateeka ga “ggobansonga” (laws of dialectics), mw’olabira obumu bw’ebikontana obw’ekyewuunyo, obwengula na buli ekibulimu kwe buyimilidde.
Okukontana okuli mu bwengula kwe kukuuma buli kimu okulabika mu nsengeka ey’ekibalo mwe kiri mu ngeri y’emu okukontana okuba mu ntabaganyabantu bwe kuvuga enkulaakulana zonna eziba mu ntabaganya.
Tewali kugenda mu maaso awatali kukontana. Okukontana kuno kwe kukwataganya buli kintu n’ekirala mu nsengekera y’obutonde (in the natural system).
Okusinziira ku ndowooza y'eekigobensonga(dialectical thinking) , buli kintu kirina akakwate n’ekirala ne bwe biba nga mu nkula birabika okuba nga bya njawulo.
Eno y’ensonga lwaki “omugobansonga” (dialectician) atuuka ku kumanya okutuufu (ensonga) ng’anoonya enjawulo wakati w’ebifaanagana ate n’atuuka ku kumanya obumu bw’ebitafaanagana oba ebikontana ng’anoonya obumu bwayo. N’olwekyo okumanya kuva mu kunoonya na kuzuula bumu bwa bikontana n’enjawulo eri wakati w’ebifanagana.
Mu kumanya enneeyisa n’enkula y’entabaganya, ky’osooka okumanya kwe kuba nti tewali kitaliiko kukontana era ssinga tewaaliwo kukontana tewandibaddewo nkulaakulana yonna mu ntabaganya ne mu bwengula bwonna okutwalira awamu.
Okukontana kwe kuleetawo okutambula kwa buli kintu. Omuntu okusobola okutambula obulungi nga adda mu maaso walina okubaawo okukontana wakati w’emikono n’amagulu ge.
Gezaako otandike okutambula n’okugulu kwo okwa kkono olabe oba omukono gwo ogwa kkono tegudde mabega nga gulinga oguwakanya okugulu okugenze mu maaso. Buli lw’okuba oluta ng’odda mu maaso omukono oguli ku ludda lw’okugulu okugenze mu maaso nga gudda emabega. Okwo sikukontana okukutwala mu maaso?
2.2 Ekigobensonga mu mbeera y’ebyenfuna.
Ekigobensonga (okukontana) mu mbeera y’ebyenfuna kwe kukontana okuviirako enkyukakyuka ez’omuggundu mu mbeera y’entabaganya ey’ebyenfuna mu byafaayo era kino kintu kya byafaayo.
N’olwekyo enkyukakyuka mu byobufuzi nakyo kintu kya byafaayo mu ngeri y’emu enkyukakyuka mu byenfuna bwe kiri ekintu eky’ebyafaayo kubanga okukontana mu mbeera ezibaddewo kwe kuvaako enkyukakyuka zino.
2.3 Obuzimbe bw’entondeka y’ebyobugagga mu byobufuna (political economy) bunnyonnyolwa n’emiramwa emikulu ebiri:
(i) Omusingi gw’ebyenfuna (Economic base)
(ii) Sebasitula oba sebuzimbe (Superstructure)
Waliwo “akakwate ak’ensonga” era akayitibwa “akakwate akatasattululwa” (dialectical relationship) wakati w’Omusingi gw’Ebyenfuna ne Sebasitula; buli sebasitula lw’akyuka nga n’omusingi gw’ebyenfuna gukyuka okukondera obwetaavu ate era kino kiri bwe kityo buli musingi gwa byanfuna lwe gukyuka.
Omusingi gw’ebyenfuna gukolebwa omutindo gwa tekinologiya ne sayansi awamu n’enkolagana z’ebyenfuna ate Sebasitula akolebwa ebitongole by’obukulembeze nga ebibiina by’obufuzi, enkola z’amateeka, ebyengigiriza, eddiini, eby’obuwangwa, eby’okwerinda, kooti ne palamenti, okunokoolayo ebimu.


text:
ABAYIMBI okuli Yosefu Mayanja amanyiddwanga Dr. Jose Chameleon, Moses Ssali amanyiddwanga Bebe Cool ne banaabwe abalala bangi beewunyisizza ensi bwe bagenze ewa Gen. Salim Saleh ne bamusaba abawe ensimbi za Uganda obuwumbi 9 mu obukadde 400 beddaabulule mu mbeera gye bayiseemu nga bali mu muggalo.
Bano nga ennaku zino baagunjaawo ekibiina kye bayita The new Uganda Superstars Musicians Association bagamba nti okusaba ensimbi zino kibagwanira kubanga bakoseddwa nnyo omuggalo okuva ebivvulu byabwe lwe byaggalwawo olw’ekirwadde kya covid 19.
Omukulembeze waabwe nga ye Chameleon agamba nti ekibasabizza ensimbi zino kwe kugezaako okutaasa ekisaawe kyokuyimba mu ggwanga nti kubanga bangi ku bbo esuubi libaweddemu nga bwe batyo beetaaga okweddabulula mu byenfuna.
Abagenda okuganyulwa mu ntekateeka eno bawerera ddala 26, era nga bwe bati bwe baagala okutematema ekintu kyabwe Chameleone ayagala awebwe obukadde 800, Pallaso 821, David Lutalo 420, Bebe Cool 670, Winnie Nwagi 380, Azawi 250 nabalala ku lukalala wammanga.
Ekibiina kyabano kyatandikibwawo mu mwezi gw’omukaaga omwaka guno.
Do you have a story in your community or an opinion to share with us: Email us at editorial@watchdoguganda.com


text:
Radoje Domanović
Radoje Domanović (Mukutulansanja 16, 1873 – Muwakanya 17, 1908) yali muwandiisi omu Sabiya, munnamawulireera omusomesa, eyasingibwa okumanyikibwa olw’engero ze ezisomooza.
Ebirombojja obulamu bwe[kyusa | edit source]
Radoje Domanović yazaalibwa mu kyaalo ekya Ovsište mu masekati g’ggwangalya Sabiya. Yatikkibwamu ssomero eKragujevac, mu Fakaluteya Philosophy ku ttendekero lya Belgrade Univasite, gyeyali asomera olulimi oluSabiya n’emisomo gy’ebyafaayo. Okuva mu 1895 mpaka mu 1898 Domanović yakola nga omusomesa w’olulimi OluSabiya n’ebyafaayo mu maserengeta ga Sabiya.
Mu biseera byeyali omusomesa, yatandika okuwandika engero ze ez’obuliwo. Mu biseera byeyali agolagana n’ab’oludda oluvuganyi, yafiirwa omulimu gwe era nagenda mu Belgrade n’amaka ge. Mu Belgrade, weyatandikira ogw’obunnamawulire mu bibinja by’obufuzi eby’enjawulo nga abawandiikira ebitabo eby’obufuzi nengero ezisomooza era nga omwo mweyayanjaliza obulyake n’obulimba obw’abakulembeze. Radoje yatandika okumanyibwa ennyo weyatongoza engero ze eziyitibwa “Omukulembeze” (1901) ne “Stradija“ (1902). Yamanyikibwa nyo nga omu ku bawakanya ekisinde ekya Obrenović n’obukulembeze bwabwe, olwensonga nti yali teyeluma ntama.
Oluvanyuma lw’amaje okuwamba entebe mu 1903, Domanović yawebwa obubaka okuva mu kitongole eky’eby’okusoma, wamu nne gavumenti empya, era nga bamukiliza okugenda mu Girimane okusoma eby’obukugu okumala omwaka gumu era nga yagumalira mu kibuga kya Munich. Bweyadda eSabiya, eky’ennaku enyingi Radoje teyasanga nkyukakyuka yonna mu ggwanga. Awo weyatandikira okuwandika akatabo ke ak’obufuzi akayitidwa, “Stradija”, nga omwo mweyavumilira obutalibwenkanya ne demokulase ennafu eya gavumenti empya, nga wadde okuwandika kwe teyakussaamu maanyi nga eddako.
Radoje Domanović yafa nga ebulayo dakika asatu okuwela mukaaga ogw’ekiro mu mwezi gwa Muwakanya 17, 1908, ku myaka gya 35, oluvanyuma lw’ebbanga nga alwanyisa ekirwadde kya lubyamira n’akafuba. Ebitabo ebilala byeyawandika ebitaali bitongoze byabulira mu ssematalo w’ensi yonna eyasooka. Olw’omulimu gweyakola ogw’okulwanyisa obulyake, n’amagezi ge, ajjukibwa nga omuwandiisi omuSabiya asingayo mu mulembe ogw’amakumi abiri.[1]
Ebiwandiko[kyusa | edit source]
Ebimu ku biwandiko bya Radoje Domanović biteredwa wano wammanga:
- Okusanyizibwaawo kw’amaddu, 1898
- Enyanja enfu, 1902
- Omukulembeze, 1902
- Omulangira Marko, mumassekati g’abaSabiya ogw’okubiri, 1901
- Omuzimu, 1898
- Endowooza y’ente ennume, eya Sabiya, 1902
References[kyusa | edit source]
- ↑ "Pulojekiti ya “Radoje Domanović”". domanovic.org.


text:
Amawulire
Gibadde miranga nabiwombe ngómulambo gwa Ssabasumba Lwanga gutuuka Entebbe
Ivan Ssenabulya
September 18th, 2021
Bya Prossy Kisakye,
Gibadde miranga na biwombe ngómulambo gwabadde Ssabasumba we kanisa ya basodookisi mu ggwanga metropolitan Yonna Lwanga gutuuka ku kisaawe entebe.
Ssabasumba Lwanga yafa kuntandikwa yómwezi guno nga yafiira mu ggwanga lya Buyonaani gyeyali agenze okujanjabibwa ekirwadde kya kokolo.
Okufa kwe kulese eddibu ddene nyo mu kanisa ya basodookisi, nga bangi bamwogeddeko ngomusajja abadde omuwereza owamazima ate ayagala enyo abantu ne nsi ye.
Ono ajjukirwako nyo mu kuyimirirawo nalwanirira ebikolwa ebyokutyoboola eddembe lyobuntu nokuvumiriranga enguzi mu gavumenti gyayamba nti ye kuumidde Uganda emabega.
Wakubaawo okusabira omwoyo gwomugenzi ku lutiko e Namungoona olunaku olwaleero ne nkya ate ku lunaku olwebbalaza aziikibwe ku kanisa eno.


text:
Olubereberye 25 LCB – मत्ती 25 NCA
1Ibulayimu n’awasa omukazi omulala erinnya lye Ketula. 225:2 1By 1:32, 33Yamuzaalira Zimulaani, ne Yokusaani, ne Medani, ne Midiyaani, ne Isubaki ne Suwa. 3Yokusaani n’azaala Seeba ne Dedani. Dedani n’azaala Asulimu, ne Letusimu ne Leumimu. 4Batabani ba Midiyaani baali Efa, ne Eferi, ne Kanoki, ne Abida ne Eruda. Abo bonna be baana n’abazzukulu ba Ketula.
525:5 Lub 24:36Ibulayimu yawa Isaaka byonna bye yalina. 625:6 a Lub 22:24 b Lub 21:10, 14Naye bo abaana b’abaweereza be n’abawa birabo, n’abasiibula bwe yali ng’akyali mulamu bagende ebuvanjuba mu nsi ey’ebuvanjuba; baviire mutabani we Isaaka.
Okufa kwa Ibulayimu
7Ibulayimu yawangaala emyaka kikumi mu nsanvu mu etaano. 825:8 a Lub 15:15 b nny 17; Lub 35:29; 49:29, 33Ibulayimu yafa ng’akaddiyidde ddala, nga musajja awangaalidde ddala obulungi. 925:9 a Lub 35:29 b Lub 50:13Batabani be Isaaka ne Isimayiri ne bamuziika mu mpuku ey’e Makupeera, mu nnimiro ya Efulooni, mutabani wa Zokali Omukiiti, ebuvanjuba bwa Mamule; 1025:10 Lub 23:16ennimiro Ibulayimu gye yagula ku Bakiiti. Omwo Ibulayimu mwe yaziikibwa awali Saala mukazi we. 1125:11 Lub 16:14Ibulayimu bwe yafa, Katonda n’awa mutabani we Isaaka omukisa, Isaaka n’abeera e Beerirakayiroyi.
Abaana ba Isimayiri
1225:12 a Lub 16:1 b Lub 16:15Bino bye bifa ku b’olulyo lwa Isimayiri mutabani wa Ibulayimu eyazaalibwa Agali Omumisiri, omuweereza wa Saala omuwala.
13Gano ge mannya gaabwe nga bwe baddiŋŋanwako: Nebayoosi, omubereberye wa Isimayiri, ne Kedali, ne Adubeeri, ne Mibusamu, 14ne Misuma, ne Duma, ne Massa, 15ne Kadadi, ne Teema, ne Yetuli, ne Nafisi ne Kedema. 1625:16 Lub 17:20Abo be batabani ba Isimayiri, era ago ge mannya gaabwe, mu byalo ne mu bibuga byabwe mwe baabeeranga, abafuzi kkumi na babiri buli omu n’eggwanga lye. 1725:17 nny 8Isimayiri yafa ng’awezezza emyaka kikumi mu asatu mu musanvu n’atwalibwa mu babe. 1825:18 Lub 16:12Abantu be baatuula okuviira ddala mu Kavira ne batuuka ku Ssuuli okuliraana Misiri ku luuyi olwa Bwasuli. Ennaku zaabwe zonna baawalananga baganda baabwe.
Okuzaalibwa kwa Yakobo ne Esawu
19Bino bye bifa ku b’olulyo lwa Isaaka, mutabani wa Ibulayimu.
Ibulayimu yazaala Isaaka. 2025:20 a nny 26; Lub 26:34 b Lub 24:67 c Lub 24:29Isaaka yalina emyaka amakumi ana, we yawasiza muwala wa Besweri Omusuuli ow’e Padanalaamu, eyayitibwanga Lebbeeka mwannyina wa Labbaani.
2125:21 1By 5:20; 2By 33:13; Ezr 8:23; Zab 127:3; Bar 9:10Isaaka n’asaba Mukama ku lwa mukazi we Lebbeeka kubanga yali mugumba, Mukama n’awulira okusaba kwe, Lebbeeka naaba olubuto. 2225:22 1Sa 9:9; 10:22Abaana bombi ne bagulumbira mu lubuto lwe, Lebbeeka n’agamba nti, “Obanga kiri bwe kityo, lwaki mba omulamu?” Awo n’agenda ne yeebuuza ku Mukama.
2325:23 a Lub 17:4 b Lub 27:29, 40; Mal 1:3; Bar 9:11-12*Mukama n’amuddamu nti,
“Mu lubuto lwo mulimu amawanga abiri,
abantu ababiri b’olizaala balibeera ba njawulo,
omu alibeera w’amaanyi okusinga munne,
era omukulu yaaliweereza omuto.”
24Ennaku ez’okuzaala bwe zaatuuka, laba, n’azaala abalongo nga babulenzi. 2525:25 Lub 27:11Eyasooka bwe yavaayo nga mumyufu, omubiri gwe gwonna nga gufaanana ng’ekyambalo eky’ebyoya. Kyebaava bamutuuma Esawu. 2625:26 a Kos 12:3 b Lub 27:36Oluvannyuma ne muganda we n’azaalibwa, omukono gwe nga gukutte ekisinziiro kya Esawu; kyebaava bamuyita Yakobo. Isaaka yalina emyaka nkaaga Lebbeeka we yazaalira abaana abo.
Esawu Atunda eby’Obukulu Bwe
2725:27 Lub 27:3, 5Abalenzi ne bakula, Esawu n’aba muyizzi lukulwe, omuntu ow’oku ttale. Naye ye Yakobo yali musajja musirise ng’asigala waka. 2825:28 a Lub 27:19 b Lub 27:6Isaaka n’ayagala Esawu kubanga yalyanga ku muyiggo gwe, naye Lebbeeka ye n’ayagala Yakobo.
29Lumu Yakobo yali afumba enva, Esawu n’ajja ng’ava ku ttale; enjala ng’emuluma nnyo. 30Esawu n’agamba Yakobo nti, “Mpa mpute ku nva ezo, kubanga enjala ejula kunzita.” Kyeyava ayitibwa Edomu.
31Yakobo n’amuddamu nti, “Sooka onguze obukulu bwo.”
32Esawu n’agamba nti, “Laba Ndikumpi n’okufa, obukulu bungasa ki?”
3325:33 Lub 27:36; Beb 12:16Yakobo n’addamu nti, “Sooka ondayirire.” Awo Esawu n’amulayirira, olwo n’aguza Yakobo obukulu bwe.
34Yakobo n’alyoka awa Esawu emmere n’enva, n’alya n’anywa, n’agolokoka n’agenda.
Bw’atyo Esawu n’anyooma obukulu bwe.


text:
Ekidd.: Mujje abaagalwa, – Mujje be mmanyi,
Mujje ewa Kitange – Mu bwakabaka bwe. x2
Mujje ab’omukwano – Mujje mmwe
Kubanga mwanjuna nze – Ku nsi kuno:
Obulamu n’ekitiibwa – Byonna ebyo
Kitange anaabaweera – Mujje mmwe.
1.Nga ndi muyala mwampa ekyokulya, mwampa ekyokunywa bannange mwannyamba.
Nga ndi mugenyi mwansuza, mwankumaakuma bannange mwannyamba.
2.Nga ndi bukunya mwandabirira, mwampa ke mulina bannange mwannyamba.
Nga ndi musibe mwandabirira, mwankumaakuma bannange mwannyamba.
3.Nga ndi ku ndiri mwanzijanjaba, mwambudaabuda bannange mwannyamba.
Nga ntaawa mwankumaakuma, mwambudaabuda bannange mwannyamba.
4. TULYEWUUNYA NE TWEBUUZA NTI
Twakulaba ddi ne tukuyamba?
OMUKAMA ALIDDAMU:
Buli ky’okolera omu ku baliwo
Buli ky’okolera banno b’olina
Buli ky’okolera abo oba okikoledde nze.
Mujje abomukwano Mujje mmwe
Kubanga mwanjuna nze Ku nsi kuno
Obulamu n’ekitiibwa Byonna ebyo
Kitange anaabaweera Mujje mmwe.
Mujje abaagalwa mujje be mmanyi,
Mujje ewa Kitange mu bwakabaka bwe.
DOWNLOAD LINK:
MUJJE ABAGALWA


text:
Omutamiivu Awadde Poliisi Emirimu
Poliisi y’omukitundu e Busega wamu n’ebitongole ebikuuma ddembe okubadde poliisi erwanyisa obutujju n’aabazimya mooto bagumbye ku kyaalo kya Busega Central A mu maka ga Kironde omutuuze ku kyaalo kino ku bigambibwa okuba nti abadde n’eby’okulwanyisa era nti yabadde abiziikidde mu nkokoto mu nnyumba ye. Yiga munywaanyi wa Kironde yeyayise poliisi bukubirire okufuuza munne Kironde oba nga ddala alina eby’okulwanyisa wabula poliisi terina kintu kyonna kyesanze ewa Kironde era bw’etyo nemuzaayo ku poliisi e Kibumbiro.


text:
Police e Masaka ebakannye nokunonyereza ku muvubuka eyafiiridde mukaduukulu kaayo nga bakamutuusa. Ono ategerekese nga ye Ronald Kyeyune myaka 30, nga yakwatiddwa agezaako okubba emottoka ya Rev. Fr Mugisha Richard akolera mu Parish ye Bisanje.
Rev. Fr. Mugisha Richard ategezeza abamawulire nti omusajja ono yalinnye ekikomera nagwa munda era nayita mu bbaati lya ‘garage’ nayingira mu motoka okugezaako okujitwala.
Agamba nti omu kubalabirira awaka yaggudewo nga awulidde engombe ze motoka nga bamannyi nti Father alina kyabadde, abamu kubakuuma ekyalo kwekujja era bagenze okutuuka ngomuntu ali mumottoka tebamutegera nebamuteebereza okuba omubbi era nga aliko banne bakolagana nabo.
Omwogezi wa poliisi mu ‘Greater’ Masaka Afande Mohammed Nsubuga ategezeza nga bwebasobodde okunona omuvubuka ono wabula babadde bakamutuusa mu kaduukulu embeera netabuuka kwe kumuddusa muddwaliro era yafiridde mukuubo nga kati omulambo gwe gukumibwa muggwanika e Mulago(Masaka).
Omu kubatuuze eranga yekkansala wa bakadde mu division ya Kimannya –Kaboneera atenga yakulira ebyokwelinda by’ekyalo kino ekyebisanje, Joseph Mutayomba ategezeza nga omuvubuuka ono bwatali mutuuze kukyalo kino eranga endagamuntu ye eraga wa mu bitundu bye Makindye.


text:
Ensimbi Z'abakadde Ddala Bazibba
Wabaddewo okukangula ku malobozi mu lukung’ana lw’ababaka oluyitiddwa okubannyonnyola enteekateeka ya gavumenti ey’okugabira abakadde ensimbi buli mwezi w’etuuse ng’ababaka bagamba nti teganyudde bakadde yadde n’akamu.
Ababaka kibeewuunyisizza okulaba nti ate obufere bujjudde mu nteekateeka eno nga kati abavubuka bebali mu kufuna ssente zino mu kifo ky’abakadde okuziganyulwamu.
Bano bagambye nti mu district ezisinga, abakadde abandifunye ssente zino ssi bebazifuna nga kati enkalala ezisinga zijjuddeko bavubuka.


text:
BYA MOSES KIZITO BUULE
POLIISI erangiridde amateeka agagenda okugobererwa mu kudda kw’omubaka wa Kyadondo East Robert Kyagulanyi amanyiddwa nga ‘Bobi Wine’ mw’eweredde ebikujjuko n’enkung’ana zonna ezibadde ziyinza okubaawo mu kudda kwe.
Bobi Wine bwanatuuka ku kisaawe e Ntebe ajja kwanirizibwa ba famire ye yokka n’oluvannyuma ab’ebyokwerinda bamuwerekere okumutuusa mu maka e Magere ku lw’e Gayaza.
bwe babadde boogera eri bannamawulire mu Kampala abakungu ba poliisi okwabadde omwogezi wa poliisi mu ggwanga, Emilian Kayima saako n’abakulira poliisi mu Kampala n’emiriraano abalala baategeezezza nti.
‘’Tukitegedde nti omubaka Robert Kyagulanyi akomawo nkya ku Lwokuna nga September 20. Ajja kwanirizibwa ba famire ye bokka era abeebyokwerinda bagenda kumukuuma okuva e Ntebe okumutuusa mu maka ge e (Magere)’’.
Kayima ategezezza nti akitegeddeko nti waliwo abantu abagenda bagaba T’ Shirt emmyuufu n’okukunga abalala okwetaba mu bikujjuko by’okumwaniriza Kyagulanyi n’agamba nti bino bimenya mateeka era tebigenda kukkirizibwa kuba bijja kutataaganya enzirukanya y’emirimu mu Kampala ne bitundu ebirinanyewo.
Bobi Wine abadde mu Amerika gye yagenda okujjanjabirwa oluvannyuma lw’okufuna obuvune mu kanyoolagano k’okukwatibwa ab’ebyokwerinda mu kibuga Arua gye yali ne banne nga bagenze okunoonyeza omubaka Kasiano Wadri akalulu.
Yakwatibwa n’abantu abalala 33 ne baggalirwa ku by’okukanyugira emmotoka za Pulezidenti Museveni amayinja ne bayasaako emu endabirwamu era emisango giri mu kkooti e Gulu. Ogw’okusangibwa n’emmundu gavumenti gwe yali emutaddeko yagumuggyako
Do you have a story in your community or an opinion to share with us: Email us at editorial@watchdoguganda.com


text:
Bya Boniface Kizza
Omwami wa Kabaka atwala Eggombolola Mutuba 12 Kkingo, mu Ssaza Buddu Omulangira Matia Mulondo, adduukiridde Amaka g’omwami Fred Bukenya eyasimattuka Abatemu mu Kiwenda ky’ebijambiya ebibadde by’egiriisa ennyo mu Bbendobendo ly’e Masaka Gyebuvuddeko.
Bukenya Yayokerwa Mu Nnyumba ng’alimu ne Mukyala we n’abaana Baabwe munaana e Nabyewanga mu Ggombolola Kkingo mu Lwengo, Kyokka nebasimatukka Okufa wadde nga Tebaasigaza Kantu wadde eky’okwambala.
Omulangira Mulondo nga y’atwala Ggombolola asinzidde mu Maka g’ono ng’aleese obumu ku Buyambi Omuli Engoye n’ebirala byajje mu Bantu ba Kabaka ab’ekisa, n’asaba Gavumenti eggule Amasinzizo abantu babalyoowe emyoyo kiyambeko okukendeeza Ebikolwa eby’ekko.
Ono era Annyonyodde ku Bintu ebireeteddwa mu Linnya ly’obuweereza bw’obwakabaka n’akinogaanya nga Beene ne Buganda yonna Bwenyolererwa wamu n’abantu bonna Abatuusibwako ettemu eribaddewo.


text:
Ab'e Bulenga Omuserikale Waabwe Kirumira Bamwanirizza
Mu maka ga Mohammed Kirumira mubaddemu akabuguumiriro eggulu lya leero ng’abenganda, baliraanwa n’emikwano beeyiwayo okumukulisia ekkomera. Wetuuukiddeyo ng’ali ki ggieaasi ya mazzi naye nga talina kyanyega engeri poliidi gyeyamutaddeko bukwakkulizo. Mu basinze okusanyuka ne ye mukyala we….eyaakamukubirawo edeenzi, Kirumira lye yebbuddemu eyali mukamaawe, kati omugenzi, Felix Kaweesi. Bamusomedde n’edduwa ey’okutendereza omutonzi okuginza emitima gya bakamaabe ne bakkiriza okumuyimbula.


text:
Amawulire
Kabafunzaki bamusibye emyaka 3
Ivan Ssenabulya
October 8th, 2021
Bya Ruth Anderah
Eyali minisita wabakozi Herbert Kabafunzaki emisango gyokulya ekyoja mumiro ekyobukade 5 gimusinze.
Ekibonerezo, kooti emusalidde ekibonerezo kyakusasula engasi ya bukadde 10 oa okusibwa emyaka 3 mu nkomyo.
Kooti enkulu ewozesa emisango gyenguzi era ekalize Kabafunzaki, obutaddamu kuwereza mu gavumenti wonna okumala emyaka 10.
Wabula ono kooti emusingisizza emisango nebamusalira, mu butaliiwo nga kitegezeddwa nti okuva lwebamuyimbula okuwoza ngava bweru wa kkomera teyadda.
Kinajjukirwa nti Kabafunzaki baamukwata lubona ku Serena Hotel mu Kampala, nga 8 April mu mwaka gwa 2017 ngafuna enguzi eyobukadde 5 okuva ku Muhammad Hamid.
Oludda oluwaabi lugamba nti Kabafunzaki, yateeka Hamid ku nninga, okumuwa ekyoja mumiro okumutaasa ku musango gwomuwala omukozi we, agambibwa nti yali yamukabasanya.


text:
Amawulire
Express FC ewanduse okuva mu CAF Champions League
Ivan Ssenabulya
September 20th, 2021
Bya Lukeman Mutesasira
Express FC ababadde bakiridde Uganda, bawanduddwa okuva mu mpaka za CAF Champions League.
El Merrick ye Sudan bebajje Express mu mpaka zino, ku mutendera ogusooka.
Kati El Merrick bayiseewo ne goolo 2-2 omugatte, nga bayitiddewo ku tteeka lyokuba nti abateeka ku bugenzyi mu mupiira ogwali e Kitende.
Mungeri yeemu URA FC bayiseewo okugenda ku mutendera oguddako mu mpaka za CAF Confederations Cup bwebawangudde Coffee 3-1, omupiira ogubadde mu gwanga lya Ethiopia.
URA bayitiddewo ku mugatte ku goolo omugatte 5-2.


text:
Bannayuganda mu bitundu ebyenjawulo basabiddwa okwettanira okumanya ensonga ya Federo era bakimanye nti enkola eno teganyula kitundu kya Buganda wabula n’ebitundu ebirala ebikola Uganda.
Okukunga kuno kukoleddwa aboogezi ab’enjawulo ku mukolo gw’okutongoza ekitabo ekikwata ku Federo, ekituumiddwa ‘Federalisim for a New Uganda’, ekitongozeddwa Omubaka Allan Mayanja Ssebunnya.
“Federo ayogerwako mu kitabo kino ya Uganda yonna era ezingiramu ebitundu 13 okuli; Bunyoro, Buganda, Busoga, Acholi, Lango awamu n’ebirala wadde nga waliwo ebitundu ebigezaako okuteekebwawo n’ekiruubvirirwa ky’okutabangula ebitundu ebyasangibwawo.” Sserunjogi bw’agambye
Sserunjogi agamba nti Federo tekitegeeza Buganda ng’abantu bwe bakitwala kuba ekigendererwa kya kugabana buyinza wakati w’ebitundu bino awamu ne gavumenti eyaawakati.
Ono agamba nti tewali muntu yenna ayinza kugonjoola bizibu by’abantu bonna okuggyako ng’obuyinza bugabaniddwa mu ngeri y’obuvunaanyizibwa era mu bwerufu, ebitundu ne bisobola okukola ku bizibu byabyo.
Okusinziira ku Sserunjogi, singa Uganda yonna eweebwa Federo, kijja kuyamba okukendeeza ku muwendo gw’ababaka ba Palamenti abangi kuba buli kitundu kijja kuba kirina Palamenti yaakyo ng’ababaka abaawamu tebasobola kusukka 200.
Omuwandiisi Sserunjogi agamba nti disitulikiti ez’enjawulo zikung’aanya ssente nnyingi kyokka ate ne zizitwala mu gavumenti ezigabanyizeeko era nga n’ensonga ya disitulikiti ennyingi erina okutunulwamu kuba abantu banoonya buweereza so si bungi bwa disitulikiti.
Ono ayagala ebitundu byonna okuli; Busoga, Acholi, Bugisu ne Bunyoro, okusoosowaza ensonga ya Federo kuba y’egenda okuyamba ebitundu byabwe mu bwenkanya, kiyambe okuyimusa embeera z’abantu baabyo.
Sserunjogi ategeezezza nti Uganda erimu amawanga mangi nga kijja kwanguya okukolera awamu n’okutwala eggwanga mu maaso.
Ate ye omubaka wa Nakaseke Central, Allan Mayanja Ssebunnya ategeezezza nti Federo erina kutandikira ku kugisomesa bantu yonna gye bali, okutegeera ensonga eno kuba singa ebitundu biweebwa obuyinza okusalawo, eggwanga lino lisobola okutambula obulungi.
“Ebitundu ebisinga biraba nga Buganda y’egenda okufunamu mu Federo naye kino kya Uganda yonna kuba n’endagaano ya 1900 yali ekirambika nti ebitundu bino ebya Uganda 13 bye byali bitambulirako ensonga. Buvunaanyizibwa bwaffe okuddayo okusomesa abantu baffe obukulu bwa Federo.” Omubaka Mayanja bw’annyonnyodde.
Kinajjukirwa nti Buganda ezze ebanja gavumenti okugiwa enkola ya Federo kigiyambeko okwekolera ku nsonga zaayo, kiyambe okutumbula embeera z’abantu mu kitundu kino.
(Bya Ssemakula John- Kampala).


text:
Wetagisa okufuna amawulire agamala era wetegeke bulungi nga tonakozesa buweke obujjamu olubuto.
Otuuse bbanga ki mu lubuto lwo? Okunonyereza kulaga nti eddagala erijjamu olubuto mu ngeri ey’obujjaanjabi likubirizibwa nnyo okukozesebwa nga ssabbiiti 10 tezinnaba kutuuka okuva ku lunaku lwewasemba okugenda mu nsonga. Koseza embalirizi y’olubuto okusobola okumanya ebbanga ki lyolina, okuva ku lunaku lwewasemba okugenda mu nsonga.
Ensonga zo ezasembayo wezibeera zatandika ku oba:
Osobola okukozesa empeke y'okujjamu olubuto
Bwoba nga olina ka kkoyiro mu nnabaana (e.g. the coil IUD or the progesterone IUD) olina okugenda bakajjemu. Ka kkoyiro (IUD) kalian okujjibwaamu nga tonnaba kutandika kumira buweke bujjamu lubuto.
Bwoba nga owangaala n’akawuka ka mukenenya (HIV), fuba bufubi nnyo nti teweyingera kulwaala, omira empeke za ARV, ate nga obulamu bwo bulungi.
wobeera nga welarikilidde ku ky'okukuuma eky'okujjamu olubuto nga kyekusifu nga wekisoboka, akakerenda k'okujjamu olubuto kateeke wansi w'olulimi mu kifo ky'okasonseka mu kitundu kyo ekyekyaama. Mu mbeera embi eteetegekeddwa nga ofunye obukosefu era nga olina okufuna obuyambi bw’obusawo, empeke ziyinza okusigala nga zilabibwa mu mumwa gwa nnabaana. Mu nsi ezimu, oyinza okulopebwa bwoba nga osangiddwa nga olina empeke mu mumwa gwa nnabaaba yo.
Bwoba nga oyoonsa omwaana ebeere, empeke za misoprostol ziyinza okuleeta ekiddukanyo eri omwaana omuwere. Okwewala kino, yoonsa omwaana, mira empeke za misoprostol, linda mu essaawa 4 nga tonnaba kuddamu kuyoonsa.
Bwoba nga olina obukeneevu bw’omusaayi (nga olina omuwendo gw’ecuuma nga kitono mu musaayi gwo), nnoonya omujjaanjabi akuli okumpi nga tekisukka ddakiika 30 okumutuukako ayinza okuyamba bwoba nga wetaaze obuyambi. Bwoba nga omusaayi gwo mutono nnyo ddala, sooka webuuze ku ddokita nga tonnaba kukozesa buweke bujjamu mbuto.
Lya katono (e.g. omugaati oba obunkyancinkyanci buyinz aokuyamba awali ekikeeto)
Okubeera n’omuntu ayinza okukubudabuda oba okukulabirira nakyo kiyamba nnyo.
Nywa amazzi mangi mu mitendera gyonna
Oyinza okumira ibuprofen nga tonnaba kukozesa misoprostol okusobola okukendeeza ku bulumi obuva mu lubuto
Bwokozesa obuweke bwa misoprostol, beera mu kifo (nga ewaka wo) nga olina obusobozi okufuan obukweefu ate nga osobola okugalamira wansi okumala essaawa ezimu nga omaze okukozesa empeke bwoba nga oyagadde.
Luka olutegeka olw’obukuumi nga tonnaba kukozesa mpeke zijjamu lubuto bwoba nga wetaagisa okufuna obuyambi bw’obusawo obw’amangu. (Okuyunga ku kitundu)
Nga tunokola okuva ku kitongole ekiyitibwa American Congress of Obstetricians and Gynecologists, okujjamu olubuto okw’obujjaanjabi okukolebwa ku ssabbiiti ezisooka z’ezimu ku ngeri ez’obusawo ezisinga obutabeeramu bukosefu. Naye, olina okubeera omwetegefu buli kaseera okufuna obuyambi bw’obusawo obw’amangu. Tunula mu bibuuzo byaffe bino wansi okusobola okuluka olutegeka lwo olw’obukuumi bwoba nga olwetaaze.
Olina okuba nga osobola okutuukayo mu ssaawa 1 oba amangu ko. (Bwoba nga olina obukendeevu bw’omusaayi, olinaokutuukayo mu ddakiika 30.)
Onabeera n’omuntu yenna asobola okuvuga emmotoka? Onatambula ne ttakisi? Okutambula kwa bonna? Kinaakumalira ssente mmeka ate kinabeerawo mu ssaawa 24? Jjukira, sikirungi kwevuga gwekennyini ng’ogenda ku ddwaaliro mu mbeera eyaagisa obujjaanja bw’amangu obw’obusawo.
ki? Okujjamu olubuto okw’obujjaanjabi oba ewaka kugaanibwa mu mateeka wowangaalira? Kiki kyoyinza okugamba ba ddokita bo basobole okutegeera obuyambi bwewetaagisa, naye nga kikuuma obwekusifu bwo? Tulina ebiteeso ebimu bwoba nga wetaaga obuyambi nga olowooza ku kiki eky’okwogera.
Kiki eky’obulira ba ddokita bo Mu nsi ezimu, okujjamu olubuto mu ngeri ey’obujjaanjabi oba ewaka bigaanibwa ddaala mu mateeka. Kino kitegeeza nti bwoba nga wetaaga obuyambi bw’obusawo obw’amabu, olina okubeera omwegendereza ennyo ku kiki kyoyatula. Okujjamu olubuto mu ngeri y’obujjaanjabi kirina obubonero bwebumu nga olubuto oluvaamu lwokka (oluyitibwa spontaneous abortion). N’olw’ekyo, oyinza okugamba ebintu nga:
Ekibanja kumutimbagano kino kiyinza okwagala obulondoola abakozesa n'empereeza endala y'abakwasaganya okukola obulungi. Osobola okusoma Enkola n'Obukwakulizo bwaffe n' Emitendera gy'Okukuuma Ebyama . Okusigala ng'okozesa ekibanja kino, oba otuwa okukkiriza kwo okukola kino.


text:
Amawulire
Aba FUFA batanzizza Kasingye obukadde 2 n’ekitundu
Ivan Ssenabulya
March 4th, 2021
Bya Ritah Kemigisa
Ekibiina ekiddukanya omuzannyo gwomupiira mu gwanga, FUFA okuyita mu kakiiko akakwasisa empisa basalidde ssentebbe wa tiimu ya Police FC Asan Kasingye engasi ya bukadde 2 nekitundu olwokumenya amateeka gomuzannyo.
Kino kyadiridde Kasinye okuyita ku mitimbagano, nalumiriza ba difiri obwa kyekubiira ku mupiira Vipers gwebabakuba goolo3-2 ogwaliwo nga 19 February.
Kasingye yayita ku twitter nalumiriza nti Vipers balabika bagula ba difiri.
Mu kusooka Kasingye, era yekandagga ku mupiira ogwo nayingira mu kisaawe oluvanyuma lwa goalkeeper waabwe Derrick Ochan okuweebwa kaadi emyufu.
Kati akakiiko akakwasisa empis katunudde mu nonga zino, era bamulagidde asasule engasi eyo mu nnaku 30.
Kati bamulabudde nti ssinga anagezaako okuddamu okweyisa mungeri etagwanidde, bamumukaliga emyezi 6 nga teyetaba mu kintu kyonna ekikwatagana n’omupiira mu gwanga oba ne bweru.


text:
Amawulire
Ssente z’eddagala teziriiwo
Ivan Ssenabulya
January 31st, 2021
Bya Ndhaye Moses
Minisitule yebyobulamu egamba nti wadde olukiiko lwaba minisita lwayisizza ekitees, okugula ddagala erigema ssenyiga omukambwe COVID-19, bakyalina amakubo agenjawulo gebalina okuyitamu okufuna ssente ezetagisa obukadde $ 164 okusubola okutuusa eddagala mu gwanga.
Wiiki ewedde gavumenti yalangiridde nti eddagala erigema COVID-19 lyakutuuka mu gwanga wakati wa April ne May omwaka guno, ngabantu obukadde 9 bebalubiridde okugema mu kusooka.
Mu kusooka bakugema abantu abali mu kabi okukwatibwa obulwadde okuli abakadde nabasawo.
Wabula omuwandiisi owenkalakkalira mu minisitule yebyobulamu Dr. Diana Atwine, agamba nti emitendera mingi ejirina okuyitwamu.
Okuva COVID-19 lweyakaksibwa mu gwanga mu March womwaka oguwedde 2020, abantu emitwalo 3 mu 9,314 bebalwadde atenga omutwalo 1 mu 4,114 bebawonye.
Bbo abantu 318 bebakafa COVID-19 okuva mu March womwaka oguwedde.


text:
Amawulire
Okwetwala mu malwaliro amanene kyongedde ku mujjuzo e Kawempe
Ivan Ssenabulya
October 2nd, 2021
Bya Prossy Kisakye,
Okwetwala mu malwaliro amanene awatali kulungamizibwa okuva eri abavunanyizibwa kinokodwayo okuba ekimu kukiviriddeko eddwaliro lya gavt erya Kawempe National Referral Hospital okuba nomujjuzo ogusukiridde.
Eddwaliro lino likyasumbuyibwa ne kizibu kyomuwendo omunene ogwa bannakazadde abeyuna okuzaalirayo nokunywerayo eddagala okuva mu malwaliro amatono aga health center IIIs, nga gano gazaaliza buzaalisa tegalongoosa
Kyokka byo ebikozesebwa ku ddwaliro e Kawempe bibulamu nomuwendo gwabasawo okukola ku bungi bwa balwadde.
Mu kwogerako naddukanya eddwaliro lino Grace Rubaale agambye nti buli lunaku e Kawempe bafuna abalwadde abapya 500 ekibakalubirira enyo mungeri yokubatuusako empereza


text:
1
Abakuka nyene Yesu Kristo
(Lk. 3:23-38)
1Buno nibwo obulondokhani bwamera akabakukanyene Yesu Kristo, es'soni sia Daudi owali es'soni sia Aburahamu.
2Aburahamu yali samwana Isaka, ne Isaka yali samwana Yakobo ne Yakobo samwana Yudasi nende abamwabo. 3Yudasi yali samwana Feresu na Sera aba yebula mu Tama. Feresu yali samwana Hesironi ne Hesironi yali samwana Ramu. 4Ramu yali samwana Aminadabu ne Aminadabu yali samwana Nahashoni; Nahashoni yali samwana Salumoni. 5Salumoni niyebula Boasi mu Rahabu; Boasi niyebula Obedi mu Rutsi, Obedi yali samwana Yese; 6Yese yali samwana Daudi omuruchi.
Naye Daudi yebula Solomoni m'mukhasi sika Uria. 7Solomoni yali samwana Rehoboamu; Rehoboamu yali samwana Abiya; Abiya yali samwana Asa. 8Asa yali samwana Yehosafati; Yehoshafati yali samwana Yoramu; Yoramu yali samwana Usia. 9Usia yali samwana Yosamu ne Yosamu yali samwana Ahasi; Ahasi yali samwana Hesekia; 10Hesekia yali samwana Manase; Manase yali samwana Amoni; Amoni yali samwana Yosia; 11Yosia yali samwana Yekonia nende abamwabo khu tsinyinga etsiokhwatisibwa okhuhilwa Babuloni.#2 Abar. 24:14-15; 2 Aketsi. 36:10; Yer. 27:20
12Ne inyuma wokhwatisibwa nokhuhilwa Babuloni, Yekonia yali samwana Shealitieli; Shealitieli yali samwana Serubabeli 13Serubabeli yali samwana Abiudi; Abiudi yali samwana Eliakimu; Eliakimu yali samwana Asori. 14Asori yali samwana Sadoku; Sadoku yali samwana Akimu; Akimu yali Samwana Eliudi; 15Eliudi yali samwana Elieseri; Elieseri yali samwana Matani; Matani yali samwana Yakobo. 16Yakobo yali samwana Yosefu omusaatsa wa Mariamu, owebula Yesu oulangwanga Kristo.
17Khe tsinzibulo okhurula khu Aburahamu okhwola khu Daudi netsinzibulo likhumi natsine; ne okhurula khu Daudi okhwola khukhwatisibwa okhutsia Babuloni netsinzibulo likhumi natsine, ne okhurula khukhwatisibwa okhutsia Babuloni okhwola khu Kristo netsinzibulo likhumi natsine.
Okhwibulwa khwa Yesu Kristo
(Lk. 2:1-7)
18Okhwibulwa khwa Yesu Kristo khwali singa mbu; olwa Mariamu mama uwe yali niyahambwa na Yosefu nibasili okhutesania, yanyoolekha nali neinda khulwobunyali bwo Mwoyo Omutsienukhu.#Lk. 1:27 19Omusaatsa uwe Yosefu olwa yali omundu omulunji, siyayenya okhusimbia Mariamu omurwe habulafu tawe; yapaala okhumulekha masilisi. 20Nebutswa olwa yali nakanakananga amang'ana yaka, om'malaika wo Mwami yalolekha khuye mwilooro, naboola mbu “Yosefu, ibe es'soni sia Daudi, oraria okhuteesia Mariamu okhuba omukhasiwo tawe; okhuba inda yali n'nayo ni khulwa obunyali bwo Mwoyo Omutsienukhu. 21Nayebule omwana omusiani; nawe nomukulikhe eliira lilie Yesu; sichila niye olihonia abandube okhurula mutsimbi tsiabwe.”#Lk. 1:31
22Yaka kosi kali okhwekholekha kho ako Mwami yaboola okhubir'ra m'muroobi kahesikhe mbu; 23“Omukhaana omuchima aliba ne inda, ma yakhebule omwana omusiani. Balimukulikha eliira lilie Imanueli;” (elibetsanga okhukalukhanibwa “Nyasaye ali halala n'nefwe.”)#Isaya 7:14 24Yosefu yabuukha mundoolo nakhola akom'malaika wo Mwami yamulaka, nateesia omukhasi uwe. 25Nebutswa siyabakhwo halala n'naye tawe okhwola olwa yali niyebuye omwana omusiani. Yamukulikha eliira lilie Yesu.#Lk. 2:21


text:
Ekidd.: Awaba okwagalana n’okwagala
Awo Katonda abaawo.
1.Okwagala kwa Kristu kwatugatta wamu Awo Katonda abaawo
Tujaguze era tukusanyukiremu ffe ,, ,,
Katonda omulamu tumutye era tumwagale Ffe tumwagale ne mu mitima gyonna obutalekaamu. ,, ,,
2. Awo nno bwe tukunngaanira awamu ,, ,,
Twekkaanye, tuleme kwawukana mu birowoozo ,, ,,
Ennyombo embi zikome n’empaka zikomere ddala ,, ,,
Kristu Katonda abeere mu makkati gaffe. ,, ,,
3.Era tulabire wamu n’Abatuukirivu ,, ,,
Ayi Kristu Katonda, amaaso go mu kitiibwa ,,
Essanyu eritapimika era eddungi ,, ,,
Emirembe n’emirembe gyonna egitaggwaawo. Amiina.
DOWNLOAD LINK:
AWABA OKWAGALA


text:
Amawulire
Minisita agenda kufulumya kalenda yebyenjigiriza
Ivan Ssenabulya
October 1st, 2021
Bya Damalie Mukhaye
Minisita owebyenjigiriza nemizannyo Janet Museveni olwaleero alindiriddwa okufulumya kalenda yebyenjigiriza empya, eyalongoseddwa nga yegenda okugobererwa mu kuggulawo amasomero, omwaka ogujja.
Omukulembeze wegwanga Yoweri K. Museveni yalagira amatendekero aga awaggulu nezi univasite ziggulewo nga 1 Novemba atenga amasomero aga primary ne secondary gaakuddamu mu January omwaka ogujja.
Kai mu mbeera eno, minisitule yebyenjigiriza nemizannyo etekeddwa okulungamya kungeri okusoma bwekunabeera
Omwogezi wa minisitule Dr Denis Mugimba akakasizza nti minisita waakusinziira mu maka gobwa pulezidenti e Nakasero, okufulumya kalenda eno.
Mungeri yeemu, abasomesa baliko okusaba kwebakoze, ngamasomero gagenda okuggulaow.
Ssabawnadiisi wekibiina ekigatta abasomesa ekya Uganda National Teachers’ Union nga ye Filbert Baguma agambye gavumenti esaanye erowooze nnyo ku budde abaana bwebamaze nga tebasoma.
Asabye nti mu kalenda empya era egenda okufuluma basaanye batekemu obudde bwokuwummula butono, kubanga abayizi bamaze ebbanga ddene awaka.
Ate ssentebbe owekibiina ekiagtta amasomero gobwananyini wansi wa National Private Educational Institutions Association nga ye Hasadu Kirabira agambye nti kalenda esaanye okukiraga nti omwaka 2021 gubadde mufu mu byenjigiriza.
Kino agambye nti kyakumalwo okutabulwa okuyinza okuberawo


text:
1
1 #
1 Byom 17:11, Lub 5:1; 22:18 #
Luk 3:23-38
Ekitabo eky'okuzaalibwa kwa Yesu Kristo, omwana wa Dawudi, omwana wa Ibulayimu.
2 #
Lub 21:3,12; 25:26; 29:25; 49:10, 1 Byom 1:34 Ibulayimu yazaala Isaaka; Isaaka n'azaala Yakobo; Yakobo n'azaala Yuda ne baganda be; 3#1 Byom 2:5,9, Lub 38:29,30, Luus 4:18-22Yuda n'azaala Pereezi ne Zeera mu Tamali; Pereezi n'azaala Keezulooni; Keezulooni n'azaala Laamu; 4#1 Byom 2:10-12Laamu n'azaala Amminadaabu; Amminadaabu n'azaala Nasoni; Nasoni n'azaala Salumooni; 5#Luus 4:13-17Salumooni n'azaala Bowaazi mu Lakabu; Bowaazi n'azaala Obedi mu Luusi; Obedi n'azaala Yese; 6#2 Sam 12:24Yese n'azaala Dawudi kabaka.
Dawudi n'azaala Sulemaani mu muka Uliya; 7#1 Byom 3:10-14Sulemaani n'azaala Lekobowaamu; Lekobowaamu n'azaala Abiya; Abiya n'azaala Asa; 8Asa n'azaala Yekosafaati; Yekosafaati n'azaala Yolaamu; Yolaamu n'azaala Uzziya; 9Uzziya n'azaala Yosamu; Yosamu n'azaala Akazi; Akazi n'azaala Kezeekiya; 10Kezeekiya n'azaala Manaase; Manaase n'azaala Amoni; Amoni n'azaala Yosiya; 11#1 Byom 3:15,16Yosiya n'azaala Yekoniya ne baganda be, mu biro eby'okutwalibwa e Babulooni.
12 #
1 Byom 3:17, Ezer 3:2 Oluvannyuma olw'okutwalibwa e Babulooni, Yekoniya n'azaala Seyalutyeri; Seyalutyeri n'azaala Zerubbaberi; 13Zerubbaberi n'azaala Abiwuudi; Abiwuudi n'azaala Eriyakimu; Eriyakimu n'azaala Azoli; 14Azoli n'azaala Sadoki; Sadoki n'azaala Akimu; Akimu n'azaala Eriwuudi; 15Eriwuudi n'azaala Ereyazaali; Ereyazaali n'azaala Mataani; Mataani n'azaala Yakobo; 16#Mat 27:17,22Yakobo n'azaala Yusufu, eyali bba Malyamu, eyazaala Yesu ayitibwa Kristo.
17Bwe gityo emirembe gyonna, okuva ku Ibulayimu okutuuka ku Dawudi, emirembe kkumi n'ena; nate, okuva ku Dawudi okutuuka ku kutwalibwa e Babulooni, emirembe kkumi n'ena; nate, okuva ku kutwalibwa e Babulooni okutuuka ku Kristo, emirembe kkumi n'ena.
18 #
Luk 1:35
N'okuzaalibwa kwa Yesu Kristo kwali bwe kuti. Malyamu nnyina bwe yali ng'akyayogerezebwa Yusufu, baali nga tebannaba kufumbiriganwa, n'alabika ng'ali lubuto olw'Omwoyo Omutukuvu. 19Awo Yusufu bba, kubanga yali muntu mutuukirivu, n'atayagala kumukwasa nsonyi, yali alowooza okumulekayo kyama. 20Laba bwe yali alowooza bw'atyo, malayika wa Mukama n'ajja gy'ali mu kirooto, n'amugamba nti Yusufu omwana wa Dawudi, totya kutwala Malyamu mukazi wo, kubanga olubuto lwe lwa Mwoyo Mutukuvu. 21#Luk 1:31; 2:21, Bik 4:12Naye alizaala omwana wa bulenzi; naawe olimutuuma erinnya lye YESU; kubanga ye ye alirokola abantu be mu bibi byabwe. 22#Is 7:14Ebyo byonna byakolebwa, bituukirire mukama bye yayogerera mu nnabbi, ng'agamba nti
23Laba, omuwala atamanyi musajja aliba olubuto, era alizaala omwana wa bulenzi,
Balimutuuma erinnya lye Emmanweri;
eritegeezebwa nti Katonda ali naffe. 24Yusufu bwe yazuukuka mu tulo, n'akola nga malayika wa Mukama bwe yamulagira, n'atwala mukazi we, 25so teyamumanya okutuusa lwe yamala okuzaala omwana: n'amutuuma erinnya lye YESU.


text:
Eyaliko omuduumizi wa Uganda Police Force Gen. Kale Kayihura 65, avuddeyo nategeeza nga ye wamu n’abakozi be bwebadduse kiromita 16 e Katebe Kashagama Lyantonde okusiima Bannayuganda abetabye mu Mpaka za Tokyo 2020 Olympics nebawangula emiddaali.
On Air
Must See
-
Gossip/ 2 weeks ago
Isma Olaxess olina okukwatibwa – Abtex
#Wolokoso; Omutegesi w’ebivvulu Abbey Musinguzi a.k.a Abtex promotions avuddeyo naggula omusango ku blogger Lubega...
-
Gossip/ 3 weeks ago
MPAGIRA OS SUUNA OKUSIBA BANNAMAWULIRE YADDE SIMWAGALA – BEBE COOL
#Wolokoso: Moses Ssali aka Bebe Cool avuddeyo ku kya Os Suna okutwala Bannamawulire Keyz,...
-
Latest News/ 3 weeks ago
BANANGE MUNSOYIWE ZAALI NTALO ZA FACEBOOK – ISMA OLAXESS
https://youtu.be/ACzem0WPXeI Tusuubira Isma aka Isma Olaxess aka Isma Kalevu aka Jajja Iculi1; “Mwasuze mutya...


text:
Nja kuyimba nga ekisa ky’Omukama,
Nkutendereze nkwebaze ggwe wanonda.
Nnafuuka mwana wo mu nyumba nze gy’oleka ebyekisa,
Mu mwana wo Yezu nze mu maaso go ndi mwana nuganzi,
Mu bwakabaka bwo olwoyo nange bwentyo nnafuuka musika
1. Ng’oli wakisa nyo Mukama, ddala wamma kyewunyo
Ggwe okuganza nze kyava ku ki?
Ssebala butukirivu ….a…..a……a…….
Mu maaso go ssetenda kubwange nze ani?
Sso ggwe nolonda mbeere mwana wo ate muganzi
Waggya mu kisa kyo Lugaba, ggwe nojja n’onnonya.
2. Nkwebaza obutasa Mukama leka gw’oganza nyimbe
Nga ndowoza ggwe byonkolera
By’olaga bisukirivu byamannyi
Bikkuuno byo bingi nyo, okulojja tebigwayo.
Anyi abakweyuna obayamba nooba essanyu lyabwe.
N’okubagiza abanaku abo boona nobajjuna.
3. Ddunda omwagazi ng’otegeka ntereza zo Lugaba
Zonna zibe nga bwolonda
Tozibirwa n’akatono …a…..a…..a…….
Anaakugana yani muyinza teesanga
Tusa byotesa oli wa buyinza ggwe mutonzi
Nkusaba kimu ku nnyweza ompe okukiriza.
4. Omberedde wa kisa nyo okuva obuto bwange,
Nebwenali sinabawo
Ekisa kyo nekintegekera ekkubo lyange
Mu kyo ggwe mwe wagya ne mbawo.
Ne munsi munno nga namaga
Ongobereza amaaso ag’ekisa,
Natendya ntya? Nalogya ntya? Leero nayimba ntya?
5. Sso ne bwe nkuyimba sikoma, akulojja bw’atyo era
Omutonzi ggwe taakumale.
Ssebirungi ossukulumye, wekka omu
Kitiibwa kyo kijudde, muyinza ggwe byonna.
Taata osaana ettendo n’omwana wo oyo omu Kigambo


text:
Amawulire
Abaakosebwa amataba e Kasese balajanidde Gavt
Ivan Ssenabulya
October 13th, 2021
Bya Joel Kaguta,
Abakosebwa amataba e kasese omwaka oguwedde ne babudamizibwa mu nkambi ye Muhokya abasoba mu 1400 balajanidde gavt ku mbeera embi mwe bali naddala obukyafu mu nkambi
Bano Bagala gavt eyanguyirizeko enteekateeka eyokubasengula okuva mu nkambi eno nga tebanafuna ndwadde eziva ku buligo.
Omukyala Gevina Kabugho, owabaana 4 agambye nti embeera yebyobulamu ku nkambi eo yelalikiriza nga betaaga okusengulwa mu bwangu.
Rehema Aryema, akola nga omuwandiisi ku nkambi naye akakasiza okwemulugunya kwa babudami.
Abatuuze abemulungunya bebamu ku bantu omutwalo omulamba abakosebwa amataba e Kasese omugga Mubuku, Nyamwamba, Thako ne Nyamughasan bwegyayabika ne gikola amataba.
Omuk weggwanga Museveni, bweyakyalako e Kasese mu mwezi gwo 6 yabasuubiza okubasengula okuva nkambi eno bagende mu bifo webayinza okubebera obulungi wabula kino kyakoma mu bigambo.


text:
Sell to
Get paid with
Price per Bitcoin
Engeri y`okutunda Bitcoin ku Paxful
Kati kyangu okutunda Bitcoin ng`omutunzi wa Paxful. Oli wa ddembe okugereka emiwendo egigyo , era weeroboze ku nkola z`okusasulamu ezisukka mu 300 mw`oyinza okusasulirwa ng`otunze Bitcoin yo. Engeri Paxful bwe kali akatale ka muntu-ku-muntu, osobola okutunda Bitcoin yo eri abaguzi abasoba mu bukadde 3 mu nsi yonna. Ekibanja kyaffe kyanguyiza abakyayiga n`abakiruddeko kyenkanyi, okusobola okukola amagoba.
Okutunda Bitcoin Mbagirawo, ggulawo akaawunti ya Paxful oba ggulawo gy`olina . Ng`omaze okuyingira, goberera emitendera gino:
- Teekako ebyetaago byo – Londako engeri gyoyagala okusasulwamu n`omuwendo gwa Bitcon ogusinga obunene gw`oyagala okutunda. Era osobola n`okulaga w`oli n`ekika kya ssente ky`oyagala. Ng`omaze, koona ku Noonya Ebivuganyo. Ojja kulaba olukalala lw`ebivuganyo ebiriko kw`onaalonda.
- Wekebejje ebivuganyo – Nga tonnalonda kivuganyo, kakasa nti okebera ebintu ebikulu ebikwata ku mutunzi, omuli amannya, obumanyifu, omutendera gw`okukakasibwa n`omuwendo gwa buli Bitcoin n`ebirala. Ng`omaze okuzuula ekivuganyo ekikugwana, nnyiga ku Tunda. Tekijja kuggulirawo mangu ago busuubuzi, naye kijja kulambika ku bukalu n`obukwakkulizo bw`ekivuganyo obwateereddwawo omutunzi.
- Tandika obusuubuzi – Bw`oba mumativu n`obukalu bw`omutunzi, yingizaamu omuwendo gw`oyagala okusuubuza era okoone ku Tunda Kati. Kino kijja kuggulawo okunyumya kw`obusuubuzi okw`obuliwo era kisse Bitcoin yo mu nsibo yaffe eyeesigika. Soma ebiragiro ebikuweereddwa n`obwegendereza , era obigoberere. Ng`omuguzi wo aggusizza obusuubuzi n`osasulwa, osobola okuweereza Bitcoin. Osobola okuwanula alisiiti y`olukale ng`obusuubuzi buwedde.
- Leka okuddibwamu – Ng`omalirizza okutunda Bitcoin yo bulungi, teweerabira kuwa gw`osuubulagana naye kuddibwamu. Kino kya mugaso nnyo eri ekibanja kyaffe kubanga kiyamba okuzimba obumanyifu bw`omukozesa.
Okumanya ebisingawo, laba mu bujjuvu vidiyo yaffe esomesa engeri y`okutuda Bitcoin amangu. Era osobola okuteekawo ekivuganyo okutunda Bitcoin ng`ogoberera ennambika yaffe ku ngeri y`okutandika ekivuganyo ku Paxful.
Akatale ka Paxful aka muntu-ku-muntu kangu okukozesa, kakuumibwa ensibo era kufunika okwetoloola ensi yonna. Tandika okusuubula leero!


text:
Namutikwa w’enkuba eyabaddemu kibuyaga ow’amaanyi yalese abantu abawerako ku Gayaaza mu Gombolola y’e Bbaale mu Disitulikiti y’e Kayunga nga bafumbya miyagi. Amaka agasoba mu 50 galekeddwa tegalina wegegeka luba wamu nakokuzza eri omumwa oluvannyuma lw’amayumba gaabwe okusuulibwa kibuyaga wamu n’okwonoona ennimiro zaabwe.
Ssentebe w’ekyalo kino Mw. Mugumirwa Nelson awanjagidde Gavumenti okuvaayo okuyamba abatuuze be kuba embeera gyebalimu eyungula ezziga. Omubaka wa Palamenti akiirira Bbaale Munnakibiina kya National Unity Platform – NUP Hon. Charles Tebandeke atuseeko ku kyaalo kino nasaasira abatuuze abakoseddwa era nabasuubiza okutuusa ensonga yaabwe mu Palamenti n’ekigendererwa eky’okulaba nga Abatuuze bano badduukirirwa mu bwangu Minisitule y’ebigwa bitalaze wamu ne Offiisi ya Ssaabaminisita.
Share.


text:
Okusomooza abasomesa ba ppulayimale kwe basanga mu kussa mu nkola enkola za gavumenti ku byenniml.
Date2021-01
Author
Nanyonjo, Doreen
Nakeeto, Tonny
Nassaka, Aidah
Busuulwa, Rogers
MetadataShow full item record
Abstract
Okunonyereza kwaffe kwatambulira ku mutwe 'okusomooza abasomesa ba ppulayimale kwe basanga mu kussa mu nkola enkola za gavumenti ku byenniml. Kwalubirira okuzuula okusomooza abasomesa b'ekibiina ekisooka okutuuka ku ky'okusaatu okusomooza kwe basanga nga bassa enkola za gavumenti ku byennimi mu nkola wano mu uganda okusomesa n'okusomeesereza mu nnimi ennansi kwazukusibwa mu 2006/2007 n'ekigendererwa kyo kwongera ku mutindo gyokusoma n'okuwandika naddala mu bayizi ab'omubyalo. Okunonyereza kuno kwebuuza era nekuddamu ebibuuzo bino; nkola ki ku byennimi ezateekebwawo gavumenti? Baani abateekeddwa okuteekerateekera ennimi zino ennansi ku ddaala lya ppulayimale? Baani abalina okussa enkola zino mu nkola? Kusomoozebwa ki kwebasanga era balina kukuvunnuka batya?


text:
Sell to
Get paid with
Price per Ethereum
Engeri y`Okutunda Ethereum ku Paxful
Paxful ekifuula kyangu eri abayiga n`abakugu okusobola okwetengerera mu byensimbi. Era olwokuba akatale ka muntu ku muntu, osobola okutunda Ethereum (ETH) butereevu eri obukadde n`obukadde bw`abakozesa mu nsi yonna nga teweetaaga na bbanka oba ebitongole!
Biibino bye weetaaga okukola:
Nga tonnatandika kutunda Ethereum, olina kusooka kuggulawo era n`okakasa akaawuntiyo eya Paxful oba okuyingira mw`eyo gy`olina. Ng`omaze okuyingiramu, goberera emitendera gino:
- Teekawo obukalu bwo - Gereka omuwendo ogusingayo obunene ogwa ETH gw`oyagala okutunda era olondeko enkola gy`oyagala okusasulirwamu . Era osobola n`okuteekako ekika kya ssente z`oyagala ssaako ne woobeera singa oba oyagadde.
- Noonya ebivuganyo - Ng`omaze okuteekawo obukalu bwo, koona ku Noonya Ebivuganyo okulaba ebivuganyo ebikugasa mw`osobola okulonda.
- Wekebejje ebivuganyo - Teweerabira okwekebejja byonna bye weetaaga okumanya ku muguziwo omuli omutendera waatuuse mu kukakasa ebimukwatako, omuwendo gw`obusuubuzi bwakoze ne buggwa obulungi, n`abakozesa abalala kye bamwogerako nga tonneyongerayo.
- Tandika obusuubuzi - Singa ofuna omuguzi amanyikiddwa, koona kuTunda okwekebejja obukalu n`obukwakkulizo ebiteekeddwawo omuguzi. Bw`oba okkirizza, yingizaamu omuwendo gwa ETH gw`oyagala okutunda onyige Tunda Kati. Kino kikutwala mu kunyumya kw`obusuubuzi okw`obuliwo era ne kigira nga kisindika ETH zo mu tterekero lyaffe eryesigika.
- Maliriza obusuubuzi: Ng`omaze okusasulwa, n`omuguzi n`amaliriza obusuubuzi bwe, osobola okuta ETH okuva mu nsibo okudda mu waleti ye. Era ojja kusobola okuwanula alisiiti y`olukale bw`oba oyagala okutereka ebiwandiiko by`obusuubuzi buno.
- Leka obubaka - Teweerabira kutubuulirako engeri gy`osanzemu gw`osuubulagana naye oluvannyuma lw`okumaliriza obulungi obugulanyi.
Kebera We Tuweera Obuyambi okumanya ebisingawo ku ngeri gy`oyinza okutunda ETH mbagirawo. Era osobola okutondawo ekivuganyo bw`oba oyagala okwegerekera obukalu bwo oba ebiragiro mu busuubuzi. Togaana kutuukirira bayambi baffe bw`oba olina ekibuuzo kyonna. Tukwagaliza obusuubuzi obulungi.


text:
Buy from
Sasula ne
Price per Tether
Engeri y`Okugula Tether ku Paxful
Paxful eruubirira okulaba nti obuweereza mu by`ensimbi butuusibwa ku bukadde abatatuuibwako mpeereza ya bbanka nsi yonna. Tukuwa eddembe okuwaanyisa ssente zo mu Tether (USDT) era n`ogikozesa nga bw`olaba kisaanidde; kakube kusasulira bintu oba buweereza, okukuuma ebyobugagga byo obutagwa bbeeyi, okugula ssente za digito oba okutangira okukyukakyuka kw`emiwendo gy`ensimbi z`oku mutimbagano.
Ku katale ka Paxful akawagirwa abantu, osobola okugula Tether butereevu okuva ku bakozesa banno ng`era bwe kiri ku ggwe mu nsi yonna. Temuli bya bbanka, bitongole oba bakayungirizi abalala ababyenyigamu.
Bw`oti bw`otandika:
- Ggulawo akaawunti oba ggulawo eyo gy`olina. Okwewandiisa ku Paxful ofunirako waleti ya bwereere mw`oyinza okutereka USDT yo.
- Londako enkola y`okusasula, teekamu omuwendo gw`oyagala okufulumya mu kika kya ssente ky`oyagala, olwo olyoke onyigeNoonya Ebivuganyo.
- Yita mu buli kivuganyo wekebejje obukalu n`obukwakkulizo bwabyo. Weetegereze nnyo emiwendo egyagerekeddwa abatunzi, ate era n`obumanyifu mu busuubuzi n`okuddibwamu osobole okugeraageranya obwesimbu bwabwe.
- Bw`osanga ekivuganyo ekigya obulungi mu byoyagala, kakasa omuwendo gw`olina okusasula era otandike obusuubuzi. Kino kijja kutandikawo emboozi eya buliwo mw`oyinza okwogerezeganya n`omutunzi mu kiseera kyennyini.
- Ng`obusuubuzi bugenda mu maaso, omutunzi ajja kukuwa ebirala ku butya bw`oneyongerayo. Goberera ebiragiro bye n`obwegendereza era okakase obugulanyi bw`oba omaze okusasula.
- Ng`omutunzi amaze okukakasa obusasuzi, ajja kukuweereza USDT yo eterekeddwa obulungi mu nsibo, butereevu mu waleti yo eya Tether eri mu Paxful.
Ng`oggusizza obusuubuzi, osobola okufulumya Tether yo esigaddewo ku kintu ekirala kyonna ky`oyagala, oba okugisindika mu waleti endala.
Ng`okozesa enkola z`okusasula ezisoba mu 300 omuli ssente mu mpeke, okuyisa mu bbanka ne kaadi z`ekirabo, okugula USDT tekibangako kyangu nga kati. Tolaba nkola yo gy`oyagala kusasuza? Tutegeezeeko era tujja kugezaako okugigatta ku kibanja kyaffe. Okumanya ebisingawo, kebera Awafunirwa Obuyambioba wuliziganya n`abayambi baffe.


text:
Amyuka Ssentebe w’ekibiina kya NRM mu ggwanga, Haji Moses Kigongo agamba nti abawakanya eky’okuggyawo ekkomo ly’emyaka gy’omukulembeze w’eggwanga kwalina okukoma okukulembera eggwanga tebalina mutima gwagaliza Yuganda.
Kigongo agamba nti Yuganda ekyetaagira ddala nnyo Pulezidenti Museveni songa n’abakiwakanya balina okumanya nti obukulembeze buva eri Katonda.
Hajji. Kigongo okwogera bino yabadde mu lukungaana lwa bannakibiina kya NRM gyebaakungaanidde okuwanda eddusu ku abo abagenda okwesimbawo ku kaada y’ekibiina kya NRM okuvuganya ku kifo ky’ababaka abakiikirira abaliko obulemu mu Palamenti ya y’eggwanga.


text:
Amawulire
Omuwala yetuze naleka ebujje lya wiiki emu
Ivan Ssenabulya
April 28th, 2022
Bya Abubaker Kirunda,
Entiisa ebutikidde abatuuze mu disitulikiti ye Kaliro, omukazi bwasuddewo omwana we omuwere owa wiiki 1 nagenda neyetuga.
Omugenzi ye Rehema Nangobi ngabadde mutuuze ku kyalo Muuli ekisangibwa mu gombolola ye Nansololo e Kaliro.
Ssentebbe wekyalo kino Wilson Ngobi akakasizza okufa kwomutuuze we ono, ngabadde atemera mu myaka 22.
Ssentebbe agambye nti basanze omulambo gwe nga gulengejjera ku muti, poliisi eytiddwa nebagujjayo era basubizza nti okunonyereza kutandise.


text:
Minister w’ebyobuwangwa n’enono mu Bwakabaka Owek Kiwalabye Male agaddewo musomo gw’abalungaamya b’emikolo mubutongole. Gubadde ku Muteesa I Royal University Kakeeka Mengo. Omusomo guno gwetabiddwamu abalungamya abenjawulo okuva mu bitundu bya Buganda ebyenjawulo. Minister yabakutidde okukuuma ennono nebyobuwangwa mukulungamya emikolo okusingira ddala mu kukyala nokwanjula.
Vice Chancellor Prof Vincent Kakembo kulwa Muteesa I Royal University yebaziza abalungamya olw’omukwano gwe balaga ssettendekero era neyeyama okutambula awamu nabo okutumbula buganda ne Uganda eyawamu.
omusomo gwayindidde ennaku biri era gwagulwawo Dr. Ronald Kyagulanyi Campus director wa Kakeeka ne Kitunzi wa Muteesa 1 Royal University Muky. Nakalembe Elizabeth eyanyonyola courses ezenjawulo n’emitendera egy’enjawulo ejiyitibwamu okufuuka omuyizi ku ssentendekero.


text:
1 Samwiri 30
Endagaano Enkadde nʼEndagaano Empya
Dawudi Azikiriza Abamaleki
30 (A)Awo Dawudi ne basajja be bwe baatuuka e Zikulagi, nga wayiseewo ennaku ssatu, baasanga Abamaleki baalumbye obukiikaddyo mu ddungu; ne Zikulagi, baali bakikumyeko omuliro. 2 Baali batutte abakazi nga basibe, ne bonna abaalimu, abato era n’abakulu. Tewaali n’omu ku bo gwe batta, wabula okubawamba ne babatwala.
3 Dawudi ne basajja be bwe baatuuka mu kibuga, baasanga kyokebbwa, era abakazi baabwe n’abaana baabwe aboobulenzi n’aboobuwala nga nabo bawambiddwa. 4 Awo Dawudi ne bonna abaali awamu naye ne bakaaba nnyo okutuusa lwe baggweeramu ddala agakaaba. 5 (B)Abakyala ba Dawudi bombi, Akinoamu Omuyezuleeri ne Abbigayiri nnamwandu wa Nabali Omukalumeeri, nabo baali babatutte. 6 (C)Mu kiseera ekyo Dawudi n’anakuwala nnyo kubanga basajja be baali boogera ku kumukuba amayinja, buli omu nga munyiikaavu mu mutima olwa batabani baabwe ne bawala baabwe abaali batwalibbwa. Naye Dawudi n’afuna amaanyi okuva eri Mukama Katonda we.
7 (D)Dawudi n’agamba Abiyasaali kabona, mutabani wa Akimereki nti, “Ndeetera ekkanzu ey’obwakabona eyitibwa efodi.” Awo Abiyasaali n’agimuleetera. 8 (E)Dawudi ne yeebuuza ku Mukama nti, “Ngoberere ekibinja ekyo, nnaabakwata?” N’amuddamu nti, “Bagoberere, kubanga ojja kusobola okununula abawambe bonna.”
9 (F)Awo Dawudi n’abasajja lukaaga ne batuuka ku kagga Besoli, abamu ku bo ne basigala awo, 10 (G)kubanga ebikumi bibiri ku bo baali bakooye nnyo n’okuyinza nga tebayinza kusomoka kagga. Naye Dawudi n’abalala ebikumi bina ne banyiikira okugoberera omulabe, ebikumi ebibiri ne basigala ku kagga nga bakooye.
11 Ne basanga Omumisiri mu nnimiro ne bamuleeta eri Dawudi. Ne bamuwa amazzi okunywa, n’emmere n’alya, 12 (H)ne bamuwa ekitole eky’ettiini n’ebirimba bibiri eby’ezabbibu enkalu. N’alya n’addamu amaanyi, kubanga yali amaze ennaku ssatu, emisana n’ekiro nga talidde ku mmere wadde okunywa ku mazzi.
13 Awo Dawudi n’amubuuza nti, “Oli w’ani era ova wa?” N’addamu nti, “Ndi Mumisiri, omuweereza w’Omwamaleki. Mmaze ennaku ssatu nga ndi mulwadde muyi era mukama wange kyeyavudde ansuula wano. 14 (I)Twalumba obukiikaddyo obw’Abakeresi[a], n’ensi ya Yuda n’obukiikaddyo obwa Kalebu, ne twokya ne Zikulagi.” 15 Dawudi n’amubuuza nti, “Oyinza okuntwala eri ekibinja ekyo ekyalumbye?” N’amuddamu nti, “Ssooka ondayirire Katonda, nga tolinzita so tolimpaayo eri mukama wange, ndyoke nkuserengese gye bali.”
16 (J)N’abakulembera n’abatwalayo, era laba, nga basaasaanye mu kifo kyonna ku ttale, nga balya, nga banywa, nga bazina olw’omunyago omunene gwe baggya mu nsi ey’Abafirisuuti, ne mu nsi ya Yuda. 17 (K)Dawudi n’atandika okubatta okuva akawungeezi okutuusa enkeera, ne watawonawo n’omu, okuggyako abavubuka ebikumi bina abeebagala eŋŋamira ne badduka. 18 (L)Dawudi n’akomyawo byonna Abamaleki bye baali banyaze, ng’omwo mwe muli ne bakyala be ababiri abaali bawambiddwa. 19 Ne watabaawo na kimu ekyabula, oba kitono oba kinene, newaakubadde abaana aboobulenzi oba aboobuwala, n’omunyago na buli kintu kyonna ku ebyo bye baatwala. Dawudi yakomyawo buli kimu. 20 N’atwala ebisibo byonna n’amagana gonna, abasajja be ne babikulembeza ebisolo ebirala byonna, nga bwe boogera nti, “Guno gwe munyago gwa Dawudi.”
21 (M)Awo Dawudi n’addayo eri bali ebikumi ebibiri abaali bakooye ennyo, nga tebayinza kumugoberera, abaasigala ku kagga Besoli. Ne bavaayo okusisinkana Dawudi n’abantu abaali naye, n’abalamusa. 22 Naye abamu ku basajja abaagenda ne Dawudi abaali ababi n’abalala nga bafujjo, ne boogera nti, “Tetujja kugabana nabo munyago gwe twasuuzizza omulabe, kubanga tebaagenze naffe. Wabula, buli musajja addizibwe mukazi we n’abaana be agende.”
23 Naye Dawudi n’addamu nti, “Nedda baganda bange, temusaana kukola bwe mutyo, Mukama by’atuwadde. Atukuumye era n’awaayo mu mukono gwaffe ekibinja ekyatulumbye. 24 (N)Ani anaabawuliriza ku nsonga eyo? Omuntu eyagenze mu lutalo ky’anaagabana, kinaaba kyekimu n’eky’oli eyasigadde ng’akuuma ebintu ebikozesebwa. Bonna banaagabana kyenkanyi.” 25 Ekyo Dawudi n’akifuula etteeka n’empisa mu Isirayiri ne leero.
26 Awo Dawudi bwe yatuuka mu Zikulagi, n’aweereza abakadde ba Yuda ebimu ku bintu eby’omunyago, abaali mikwano gye, ng’agamba nti, “Ekyo kirabo okuva ku munyago gw’abalabe ba Mukama.”
27 (O)Yakiweereza ab’e Beseri, abaali mu bukiikaddyo mu Lamosi n’ab’e Yattiri, 28 (P)ab’e Aloweri, n’e Sifumosi, n’e Esutemoa; 29 (Q)n’e Lakali, n’abaali mu bibuga eby’Abayerameeri, ne mu bibuga eby’Abakeeni; 30 (R)n’e Koluma, n’e Kolasani n’e Asaki; 31 (S)n’e Kebbulooni, ne bonna abaali mu bifo byonna Dawudi ne basajja be gye baatambuliranga.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Amawulire
FDC erangiridde Dennis Owani okubakwatira bendera mu kulonda kwe Omoro
Ivan Ssenabulya
April 29th, 2022
Bya Prossy Kisakye,
Abekibiina kya FDC banjudde Dick Dennis Owani, okubakwatira bendera mu kudamu okulonda okujuza ekifo ky’omubaka we Omoro county mu palamenti.
Pulezidenti wa FDC Eng Patrick Amuriat yayanjudde Owani, mu lukungaana lwa bannamwulire olwenjawulo olutudde ku kitebe e Najanankumbi mu Kampala.
Amuriat era alonze Okidi Ojara nga ssentebbe, okukulemberamu kakuyege wa Owani ku lw’ekibiina.
Agambye nti bagenda kutalaaga nnyumba ku nnyumba, nga banonya obuwagizi
Kinajjukirwa nti Owani era yavuganya ku kifo kyekimu mu kulonda kwa bonna okuweddemkubwannamunigina.
Kati agenda kuvuganya n’owa NRM Andrew Ojok, owa NUP Simon Toolit n’abalala.
Ekifo ky’omubaka we Omoro kyasigala nga kikalu, oluvanyuma lwokufa kwomubaka era eyali sipiika wa palamenti Jacob Oulanyah.


text:
Amawulire
Museveni asisinkanye abakugu kubyókugula amasomero
Ivan Ssenabulya
September 7th, 2021
Bya Damali Mukhaye,
Omukulembeze weggwanga yevubye akafubo nabakakiiko akalwanyisa ekirwadde kya covid kubyokugula amasomero.
Mu kwogerako ne KFM, minisita omubeezi owebyenjigiriza ebyawaggulu John Chrysostom Muyingo, agambye nti minisitule evudeyo ne byokuteesako mu kugulawo amasomero bye bagenda okukubaganyako ebirowoozo munsisinkano eno.
Muyingo atubuulidde nti oluvanyuma lw’ensisinkano eno awo eggwanga lyakumanya ekiddako ku kyabaana okudda ku masomero.
Era ensisinkano eno etuuziddwa mu maka gomukulembeze weggwanga yakutunulira ne nsonga endala kuba yetabiddwamu abakungu okuva mu minisitule eyekikula kya bantu, bannasayansi nábebyenjigiriza.


text:
Nnamusuna
Nnamusuna mwawufu ku kawaali era ng’aleetera omuntu obutulututtu. Wabula, buno butuuka ekiseera ne buggwaawo nga buleese obutuulituuli obutono ku lususu. Ebiseera ebisinga obutulututtu butandikira mu kifuba, mu mugongo ne mu maaso olwo ne bulyoka busaasaana omubiri gwonna. Mu bubonero obulala muyinza okubaamu: omusujja, okuwulira obukoowu n’okulumwa omutwe, obubonero buno bubaawo mu nnaku ttaano oba kkumi. Bwe kityo ebitera okuva mu bubonero obwo bye bino; lubyamira, inflammation of the brain n’ebirala.[1]
Nnamusuna bulwadde obusaasaanira mu mpewo. Omuntu bw’akolola oba n’akuba omwasi asobola okusiiga oyo atalina bulwadde obwo. Nnamusuna ayinza okusasanyizibwa oluvannyuma lw’olunaku lumu oba bbiri ng’obutulututtu tebunnalabika. Omuwendo gw’abalwadde ba nnamusuna gukendedde oluvannyuma lw’okufuna eddagala erimugema (varicella vaccine). Okugemesa abaana mu nsi ez’enjawulo kukolebwa mu mitendera egy’enjawulo.
Obujjanjabi bwa Nnamusuna[kyusa | edit source]
Obumu ku bujjanjabi bw’omuntu alwadde nnamusuna bwe buno wammanga; calamine lotion eyamba ku kujjanjaba okusiiyibwa, okukuuma enjala nga nnyimpi okwewala okweyagula n’okumira panadol okujjanjaba omusujja. Nnamusuna asobola okukwata buli muntu mu nsi yonna. Okugeza, mu mwaka gwa 2013 abantu obukadde 140 be balwala nnamusuna ne kisipi. Ate abantu 7,000 be baafa olwa nnamusuna.
Obubonero bwa nnamusuna[kyusa | edit source]
Obumu ku bubonero obusooka okulabika mu bakulu bwe buno wammanga; obutaagala kulya, okusiiyibwa wamu n’omutwe, nga bino bigobererwa okubutukabutuka n’olusujjasujja olulanga obulwadde. Mu baana abato okubutukabutuka kwe kusooka oba obutulututtu ku bibuno.
Nnamusuna mu baana[kyusa | edit source]
Obujanjjabi bwa nnamusuna mu baana abato asinziira ku bubonero obubaawo nga abasiriikale b’omubiiri bakyalwana n’akawuka akaleeta obulwadde. Abaana abali wansi wemyaka 12 balina okusalibwako enjala n’okuzikuuma nga nnyonjo nga bwe kisuubirwa nti basobola okwetakula obutulituli okusinga ku bantu abakulu ekiyinza okuleetawo amabwa ku lususu. Bukwaata nnyo abaana abato, laba mangu omusawo ate era kozesa ne ku ddagala nga lino,
;  ; ;  ;  ;  ;  ; <ref:warbugiaugandensis


text:
Abakulembeze mu disitulikiti y’e Mubende bayimiriza ebivvulu byonna mu kitundu nga kivudde ku kirwadde kya Ebola ekyazuuliddwa mu kitundu kyabwe.
Mu bivvulu ebiyimiriziddwa mwe muli ne Kabisi Kandagala ekya David Lutalo.
Okusinzira ku Resident District Commissioner (RDC) we Mubende Rosemary Byabashaija, abantu okugenda mu bivvulu kiyinza okutambuza Ebola nga y’emu ku nsonga lwaki byonna biyimiriziddwa.
RDC Byabashaija agamba nti David Lutalo waddembe okutekateeka ekivvulu e Mubende essaawa yonna naye kati bali ku lutalo lwa kulwanyisa Ebola mu kitundu, okutaasa obulamu bw’abantu.
Ku lunnaku Lwokubiri, Gavumenti yalangiridde nti Uganda yalumbiddwa ekirwadde kya Ebola oluvanyuma lw’omusajja myaka 24 okufa ku Mmande mu ddwaaliro ekkulu e Mubende.
Okusinzira ku muwandiisi ow’enkalakkalira mu Minisitule y’ebyobulamu Dr. Diana Atwine, omusajja eyasooka okufa yabadde mutuuze ku kyalo Ngabano mu ggoombolola Madudu mu disitulikiti y’e Mubende.
Dr. Atwine ng’omusawo omutendeke, yawanjagidde bannayuganda okwegata mu kulwanyisa Ebola, okumutangira okusasaana era abasawo bazudde abantu ab’enjawulo nga balwadde.
Ekirwadde kya Ebola, kireeta omusujja, okuggwamu amaanyi mu mubiri, okulumwa ennyingo, okutanaka, embiro saako n’amabwa mu bulago era Dr. Atwine yasabye abantu okweyambisa amalwaliro agali mu bitundu byabwe singa bafuna omulwadde yenna ng’ali mu mbeera bwetyo.
Wadde ekivvulu kya David Lutalo e Mubende kyayimiriziddwa, olunnaku olwaleero ku Lwokutaano, alina Konsati ku Africana mu Kampala era bambi tumwagaliza ekivvulu ekirungi.
Ebirala ebifa mu ggwanga – https://www.youtube.com/watch?v=XHiO5LiMnAM


text:
Ebiseera Ebizibu
- Eppipa ey'obutta teyakendeera so n'akasumbi k'amafuta tekaggwaawo ng'ekigambo kya Mukama bwe kyali kye yayogerera mu1Bassekabaka 1 Kings 17:16
- Mu njala anaakununulanga obutafa; Ne mu ntalo anaakuwonyanga mu maanyi g'ekitala.- Yobu Job 5:20
- Era Mukama anaabeeranga kigo ekiwanvu eri abayigganyizibwa, Ekigo ekiwanvu mu biro eby'ennaku;N'abo abamanyi erinnya lyo baneesiganga ggwe; Kubanga ggwe, Mukama, tonnabaleka abakunoonya.- Zabbuli Psalms 9:9, 10
- Mukama amanyi ennaku z'abo abatuukiridde: N'obusika bwabwe bunaabeeranga bwa mirembe gyonna.Tebaakwatibwenga nsonyi mu biro eby'akabi: Ne mu nnaku ez'enjala banakkutanga.- Zabbuli Psalms 37:18, 19
- Nali muto, kaakano nkaddiye; Naye , sirabanga mutuukirivu ng'alekeddwa, Newakubadde ezzadde lye nga basaba emmere.- Zabbuli Psalms 37:25
- Katonda kye kiddukiro n'amaanyi gaffe, Omubeezi ddala atabula mu kulaba ennaku. Kyetunaavanga tulema okutya, ensi ne bw'eneekyukanga, N'ensozi ne bwe zinaasigukanga mu buziba obw'ennyanja;Amazzi gaayo ne bwe ganaayiranga ne bwe ganeekuluumululanga, N'ensozi ne bwe zinaakankananga n'okwetabula kwayo. (Seera)- Zabbuli Psalms 46:1-3
- Mumwesige ye mu biro byonna, mmwe abantu; Mufuke omutima gwammwe mu maaso ge:- Zabbuli Psalms 62:8
- Naayogeranga ku Mukama nti Oyo kye kiddukiro kyange, era kye kigo kyange: Katonda wange gwe nneesiga.- Zabbuli Psalms 91:2
- N'ayanjuluza ekire okubabikkangako; N'omuliro gubaakirenga ekiro.Ne basaba, n'aleeta obugubi, N'abakkusa emmere ey'omu ggulu.N'ayasa ejjinja, amazzi ne gatiiriika; Ne gakulukuta mu bifo ebikalu.- Zabbuli Psalms 105:39-41
- Kubanga ndifuka amazzi ku oyo alumildwa ennyonta n'emigga ku ttaka ekkalu: ndifuka omwoyo gwange ku zzadde lyo n'omukisa gwange ku nda yo:- Isaaya Isaiah 44:3
- Naye Katonda bw'ayambaza bw'atyo omuddo ogw'omu ttale, oguliwo leero, ne jjo bagusuula mu kyoto, talisinga nnyo okwambaza mmwe, abalina okukkiriza okutono?Kale temweraliikiriranga nga mwogera nti Tulirya ki? oba tulinywa ki? oba tulyambala ki?- Matayo Matthew 6:30, 31
- Ani alitwawukanya n'okwagala kwa Kristo? kulaba nnaku, oba kulumwa, oba kuyigganyizibwa, oba njala, oba kuba bwereere, oba kabi, oba kitala?Nga bwe kyawandiikibwa nti Tuttibwa obudde okuziba, okutulanga ggwe: Twabalibwa ng'endiga ez'okusalibwa.Naye mu ebyo byonna tuwangudde n'okukirawo ku bw'oyo eyatwagala.Kubanga ntegeeredde ddala nga newakubadde okufa, newakubadde obulamu, newakubadde bamalayika, newakubadde abafuga, newakubadde ebiriwo, newakubadde ebigenda okubaawo, newakubadde amaanyi,newakubadde obugulumivu, newakubadde okugenda wansi, newakubadde ekitonde kyonna ekirala, tebiiyinzenga kutwawukanya na kwagala kwa Katonda okuli mu Kristo Yesu Mukama waffe.- Abaruumi Romans 8:35-39
- tutaayizibwa eruuyi n'eruuyi, naye tetunyigirizibwa; tweraliikirira, so si kweraliikiririra ddala:tuyiggayizibwa, naye tetulekebwa; tumegebwa, naye tetuzikirira;- 2 Abakkolinso 2 Corinthians 4:8, 9
- N'omukazi n'adduka n'atuuka mu ddungu, gye yalina ekifo ekyateekebwateekebwa Katonda, balyoke bamuliisizenga eyo ennaku lukumi mu ebikumi bibiri mu nkaaga.- Okubikkulirwa Revelation 12:6
- Asiba
amazzi mu bire bye ebiziyivu; Ekire ne kitayulika wansi we.
Aziba obwenyi bw'entebe ye, N'agyaliirako ekire kye. Yassaawo embibi ku maaso g'amazzi, Okutuusa omusana n'ekizikiza we bikoma.- Yobu Job 26:8-10
- Ggwe ofuga amalala g'ennyanja: Amayengo gaayo bwe gagolokoka, ogateesa.- Zabbuli Psalms 89:9
- Okusinga amaloboozi ag'amazzi amangi, Amayengo amanene ag'oku nnyanja, Mukama ali waggulu asinza amaanyi.- Zabbuli Psalms 93:4
- Alaaza omuyaga, Amayengo gaagwo ne gateeka.- Zabbuli Psalms 107:29
- Era walibaawo eweema okuba ekisiikirize emisana eri olubugumu, n'okuba ekiddukiro era omwekwekebwa.- Isaaya Isaiah 4:6
- Kubanga wabanga kigo eri abaavu, ekigo eri atalina kintu ng'alabye ennaku, ekiddukiro eri kibuyaga, ekisiikirize eri olubugumu, okuwuuma kw'ab'entiisa bwe kuba nga kibuyaga akunta ku kisenge. Ng'olubugumu oluli mu kifo ekikalu bw'olikkakkanya bw'otyo oluyoogaano- Isaaya Isaiah 25:4
- Bw'onooyitanga mu mazzi, naabeeranga naawe; ne mu migga, tegirikusaanyaawo: bw'onootambulanga okuyita mu muliro, toosiriirenga; so n'omuliro tegulyakira ku ggwe.- Isaaya Isaiah 43:2
- Mukama mulungi, kigo ku lunaku olw'okulabiramu ennaku; era amanyi abo abamwesiga.- Nakumu Nahum 1:7
- N'abagamba nti Kiki ekibatiisa, abalina okukkiriza okutono? N'alyoka agolokoka, n'akoma ku mpewo ey'ennyanja; n'eteeka nnyo. Abantu ne beewuunya, nga bagamba nti Muntu ki ono, empewo n'ennyanja okumuwulira?- Matayo Matthew 8:26, 27
- Laba, mbawadde obuyinza obw'okulinnyanga ku misota n'enjaba ez'obusagwa, n'amaanyi gonna ag'omulabe: so tewali kintu ekinaabakolanga obubi n'akatono- Lukka Luke 10:19